Ukaljao ugled policije: Stolić prvo radio za kavčane i Belivuka, pa prešao u zemunski klan (VIDEO)\nInspektor SBPOK-a Božidar Stolić uhapšen je danas zajedno sa članom zemunskog klana Slađanom Konstantinovićem i pripadnikom BIA M. K.\nStolić je od ranije poznat kao policajac koji je radio na slučaju hapšenja ekipe Veljka Belivuka i Marka Miljkovića. On je u sklopu akcije protiv Belivukovog klana uhapšen 12. juna zbog sumnje da je odavao informacije iz istrage pripadnicima kavačkog klana, kao i njihovim saradnicima Belivuku i Miljkoviću.\nProtiv njega je istragu povelo Posebno odeljenje za suzbijanje korupcije Višeg javnog tužilaštva u Beogradu, ali je, u međuvremenu, njegov slučaj prebačen u TOK.\nPorodice Belivukovih žrtava ubeđivao da su im deca živa\nMeđutim, Stolić je u avgustu volšebno pušten iz pritvora jer protiv njega nije pokrenut postupak, iako je spektakularno uhapšen kao krtica klana Veljka Belivuka.\nZanimljivo je i to što je ovaj inspektor vodio istragu o nestalim mladićima, od kojih su se mnogi sada našli na Beliuvkovom spisku otetih i ubijenih. Stolić je porodicama nestalih, kojima se u zadnje dve godine izgubio svaki trag, ubeđivao da su oni sigurno živi, ali da su otišli negde "preko".\n“Transfer” među zemunce\nOvaj inspektor je ukaljao ugled policije radeći prvo za kavački klan i Veljka Belivuka pa je, posle hapšenja te kriminalne grupe, počeo da radi sa ostacim zemunskog klana. Stolićeva karijera u drugoj kriminalnoj grupi nije dugo trajala, s obzirom da su pripadnici MUP-a u korenu sasekli njegov “angažman” u zemunskom klanu.\nPored njega je uhapšen i Slađan (46), stariji brat odbeglog pripadnika "zemunskog klana" Ninoslava Konstantinovića. Njemu je u oktobru 2013. bio određen pritvor zbog sumnje da je 27. oktobra iste godine u kafiću "Penzija" ubio Vladimira Lukića, navijača FK Rad.\nSudija za prethodni postupak Višeg suda u Beogradu odredio mu je tada jednomesečni pritvor zbog opasnosti od bekstva i pretpostavke da bi boravkom na slobodi mogao da utiče na svedoke, ali i straha da bi mogao da ponovi krivično delo. Tužilaštvo je tada protiv Slađana Konstantinovića donelo naredbu o sprovođenju istrage za krivično delo teško ubistvo.\nOvom akcijom srpske policije još jednom je potvrđena nulta tolerancija državnih organa prema kriminalu.\nPodsetimo, Stolić, Konstantinović i M. K. se terete da su u periodu od 17. do 22. septembra ove godine nekoliko puta boravili u ugostiteljskom objektu oštećenog i preteći mu pokušali da ga prinude da im proda ugostiteljski objekat za višestruko nižu vrednost u odnosu na stvarnu vrednost. Kada je oštećeni odbio, oni su mu, kako se sumnja, saopštili da više ugostiteljski objekat nije njegov već njihov.\nInspektor se brani ćutanjem, ostaje u pritvoru: Velja Nevolja dobijao informacije iz vrha SBPOK\nBožidar Stolić Slađan Konstantinović Veljko Belivuk inspektor SBPOK hapšenje Kavački klan zemunski klan\nOtkrivamo ko su uhapšeni članovi Belivukovog klana: Sumnjiče se za svirepa ubistva\nBIA prikazala snimak upada u Belivukovu "kuću strave": Ovako je otkrivena tajna soba! (VIDEO)\nInspektor Stolić se pomolio Bogu u manastiru Tumane, pa uhapšen sa "zemuncem"\nJezivi razvoj beogradskog podzemlja iz ugla prijateljice "žestokih momaka": Ubistvo Ranka Rubežića prekretnica u likvidacijama!\nInspektor Stolić i "zemunac" sprijateljili se posle hapšenja: "Pali" zajedno zbog otimanja lokala\nKrtica kriminalaca iz srca policije: Inspektor Stolić karika između "zemunaca" i klana iz Ritopeka\nPolicija, nakon provere objekata, sada traga i za Vukotićem: U kakvoj je vezi "škaljarac" sa Belivukom i Miljkovićem


SRS: Gusenice umesto točkova! - JUGPRESS\nSrpska radikalna stranka u Vranju obratila se saopštenjem za javnost u kome se osvrće na lošu putnu infrastrukturu u gradu. Uz saopštenje koje prenosimo integralno, poslali su i fotografije koje ilustruju njihova zapažanja.\nGradski odbor Srpske radikalne stranke podseća gradsku vlast da je ulica Partizanski put u Vranju u očajnom stanju.\nNa svakom metru te ulice vozači se suočavaju sa ogromnim rupama na putu, ispupčenjima na putu, ulegnućima na putu, raznim „zakrpama” i sa čitavim nizom drugih rizika po bezbednost saobraćaja. Jednom rečju, nema ni govora o bezbednosti saobraćaja (pogotovo pešaka), a reč je o jednoj od najprometnijih ulica na ulazu u Vranje.\nDovoljno je reći da pešački prelazi u toj ulici gotovo ne postoje, a od trotoara postoji samo prostor gde bi trebalo da budu. Nažalost, iako je ulica u veoma lošem stanju, što vidi i gradska vlast, moramo se zapitati zašto ne reaguje! Opštepoznato je da je vlast zaduživala Grad Vranje.\nMeđutim, taj novac nije iskorišćen za rešavanje životnih problema u Vranju na koje mi, srpski radikali, neprekidno ukazujemo. Očigledno je da ima novca, ali da nema volje da se rešavaju gorući problemi. Vlast samo obećava, a ništa ne radi! Dokaz da smo mi u pravu je višegodišnja rekonstrukcija Ulice Bore Stankovića.\nUkoliko vlast uskoro ne započne sa rekonstrukcijom Partizanskog puta, može mirne duše pozvati građane da koriste vozila sa gusenicom kada prolaze ovim putem.\nTo će reći svako ko je bar jednom prošao tim putem u poslednje vreme. Logično, postavlja se pitanje: Kakav utisak o Vranju stiču ljudi koji prvi put dođu u Vranje ovom ulicom?!\nNe moramo napominjati da građani ovog grada plaćaju ovu vlast da rešava njihove svakodnevne probleme. Valjda toliko zaslužuju stanovnici ovih ulica koji uredno plaćaju porez na imovinu i brojne druge dažbine, kaže se u saopštenju vranjskih radikala.


Teški metali ponovo teku u sliv Drine\nOnečišćenje Kostajničke reke u slivu Drine\nOpasne materije sa jalovine nekadašnjeg rudnika Stolice u Kostajniku kod Krupnja ponovo su prodrle u Kostajničku reku u slivu Drine.\nU oštećenom jalovištu nalazi se više stotina hiljada kubnih metara opasnog rudarskog otpada sa visokim koncentracijama arsena, antimona i olova.\nZbog izlivanja jalovišta u maju, teški metali su dospeli u reke Jadar i Drinu, a povećane koncentracije su utvrđene i u Savi kod Sremske Rače.\nEkipe Rudarsko-topioničarskog basena "Bor" u novembru su završile prvu fazu sanacije jalovišta, oštećenog u majskim poplavama. Izgrađeno je pet velikih brana za filtriranje voda iz jalovišta, dve brane za prihvat i odvod bujičnih voda i 1.300 metara kanala za sakupljanje površinskih voda.\nProjekat trajne sanacije ovog jalovišta tek treba da bude urađen i on podrazumeva sveobuhvatnije zahvate i komplikovaniji pristup izradi drenažnih kanala i betonskih brana.\nPrema procenama stručjnjka, do tada će svaka jača kiša ili topljenje snega izazivati ovakve ekološke incidente.\nDragoslav Dobrić, član Gradskog veća Loznice, kaže za Radio Slobodna Evropa da je situacija na jalovištu ponovo alarmantna.\n"Trenutna situacija u selu Kostajnik na brani jalovine je identična, ako ne i gora od one pre postavljanja brana. Pod uticajem kiša i snega na jalovište su dospele površinske vode pa jalovina zajedno sa površinskom vodom ponovo ulazi u vodotokove Kostajnički potok, Korenite, Jadra, Drine…", navodi Dobrić.\nOn ističe da ne postoji mogućnost pucanja brana, ali da je izvesno, da će, ako se novonastali otvori brzo ne saniraju, u vodotokove oticati sve veće količine opasnih materija.\n"Verovatno zbog, degradacije jalovine i dospeća veće količine površinskih voda došlo je do pomeranja i klizišta jednog dela jalovine tako da su se stvorili vrtlozi koji su pomerili prirodne filtere od slame i prirodnih vlakana i napravili otvor za oticanje jalovine. Ne postoji opasnost od rušenja brana, ali jalovina i dalje otiče i oseća se vrlo neprijatan miris", ističe Dobrić.\nLokalna samouprava je obavestila stručnjake Rudarsko topioničarskog basena Bor o novonastalom problem i očekuje se da će njihove ekipe naredne nedelje uspeti da spreče dalje oticanje jalovine.\nZatvoreni rudnik Stolice deo je koncerna Farmakom u vlasništvu nedavno uhapšenog biznismena Miroslava Bogićevića.


26. sjednica Vlade Zeničko-dobojskog kantona održana 25.10.2019. godine\nNalazite se:Vlada|Sjednice Vlade|Usvojeni akti|Sjednice Vlade u 2019. godini|26. sjednica Vlade Zeničko-dobojskog kantona održana 25.10.2019. godine\nIzvještaj Uprave policije o sistemu naplate kazni za prekršioce sa stranim registarskim tablicama registrovanim radarskim sistemima i problemima u vezi naplate, broj: 08-02-01/3-04-4-4619/19 od 16.08.2019. godine, sa Prijedlogom Zaključka;\nInformacija o koncesijskim naknadama za istraživanje i eksploataciju mineralnih sirovina, sa Prijedlogom Zaključka; (DODATNI ZAKLJUČAK 02-1)\nPrijedlog Zaključka o usvajanju izmjena Programa utroška budžetskih sredstava u 2019. godini (Subvencije privatnim preduzećima i poduzetnicima-ESCROW);\nPrijedlog Odluke o odobravnju i dodjeli finansijskih sredstava namijenjenih programu podrške razvoju konkurentnosti privrede, investiranje u opremu, obuke radne snage, promocija i sajmovi, standardi i kontrola kvalitete i patenti;\nPrijedlog Odluke o odobravanju i dodjeli finansijskih sredstava namijenjenih subvencioniranju projekata izgradnje i obnove javne turističke infrastrukture;\nPrijedlog Odluke o odobravanju finansijskih sredstava Agenciji za privatizaciju Zeničko-dobojskog kantona, za period oktobar-decembar 2019. godine;\nPrijedlog Odluke o preraspodjeli rashoda planiranih u Budžetu Zeničko-dobojskog kantona za 2019. godinu, za Ministarstvo za pravosuđe i upravu i Službu za zajedničke poslove;\nPrijedlog Odluke o uvećanju sredstava u Budžetu Zeničko-dobojskog kantona za 2019. godinu, za budžetskog korisnika Ministarstvo za prostorno uređenje, promet i komunikacije i zaštitu okoline;\nPrijedlog Zaključka o izmjenama Zaključka o usvajanju Programa utroška sredstava Ministarstva za obrazovanje, nauku, kulturu i sport u razdjelu 22, budžetska organizacija 01, potrošačka jedinica 0001, ekonomski kod 614100, subanalitika MAD 101, Budžeta Zeničko-dobojskog kantona za 2019. godinu, pozicija “Tekući transfer za ustanove kulture”;\nPrijedlog Odluke o uvećanju sredstava u Budžetu Zeničko-dobojskog kantona za 2019. godinu, za budžetskog korisnika iz nadležnosti Ministarstva za obrazovanje, nauku, kulturu i sport-JU OŠ „Omer Mušić“ Kakanj, sredstva uplaćena od strane općine Kakanj;\nPrijedlog Odluke o uvećanju sredstava u Budžetu Zeničko-dobojskog kantona za 2019. godinu, za budžetskog korisnika iz nadležnosti Ministarstva za obrazovanje, nauku, kulturu i sport-JU OŠ „Hamdija Krešavljaković“ Kakanj, sredstva uplaćena od strane općine Kakanj;\nPrijedlog Rješenja o razrješenju i konačnom imenovanju novog člana Školskog odbora JU Srednja tehnička škola Zavidovići, iz reda roditelja;\nPrijedlog Rješenja o razrješenju i konačnom imenovanju novog člana Školskog odbora JU Mješovita srednja škola „Mehmedalija Mak Dizdar“, Breza, iz reda roditelja;\nPrijedlog Rješenja o razrješenju i konačnom imenovanju novog člana Školskog odbora JU Medicinska škola Zenica, iz reda roditelja;\nPrijedlog Rješenja o razrješenju i konačnom imenovanju novog člana Školskog odbora JU Gimnazija „Muhsin Rizvić“, Kakanj iz reda roditelja;\nPrijedlog Zaključka o odobravanju novčanih sredstva nastavnicima osnovnih škola Zeničko-dobojskog kantona za uspjeh učenika na takmičenjima za školsku 2018/2019. godinu, na ime jednokratne novčane nagrade za osvojeno 1., 2. ili 3. mjesto na kantonalnom, federalnom, državnom i međunarodnom nivou;\nPrijedlog Zaključka o odobravanju sredstava nastavnicima srednjih škola Zeničko-dobojskog kantona za uspjeh učenika na takmičenjima za školsku 2018/2019. godinu, na ime jednokratne novčane nagrade za osvojeno 1., 2. ili 3. mjesto na kantonalnom, federalnom, državnom i međunarodnom nivou;\nPrijedlog Zaključka o odobravanju sredstava „Institutu za privredni inženjering”, d.o.o. Zenica, na ime sufinansiranja troškova održavanja naučno-stručnog skupa sa međunarodnim učešćem „Quality 2019“, Neum, BiH;\nPrijedlog Zaključka o odobravanju sredstava Kaljić Eniu, na ime finansiranja učestvovanja na međunarodnoj konferenciji - IEEE EUROCON 2019, Novi Sad, Republika Srbija;\nPrijedlog Zaključka o odobravanju sredstava Berberović Edinu, na ime sufinansiranja troškova učestvovanja na ECCOMAS MSF 2019 conference, 4th International Conference on Multiscale Methods for Solids and Fluids, Sarajevo;\nPrijedlog Zaključka o odobravanju sredstava Karač Aleksandru, na ime finansiranja troškova učestvovanja na ECCOMAS MSF 2019 conference, 4th International Conference on Multiscale Methods for Solids and Fluids, Sarajevo;\nPrijedlog Zaključka o odobravanju sredstava Ibrahimagić Amiru, na ime sufinansiranja troškova učestvovanja na 8. hrvatskom kongresu laboratorijske dijagnostike, Brela, Republika Hrvatska;\nPrijedlog Zaključka o odobravanju sredstava Jašarević Sabahudinu, na ime sufinansiranja troškova učestvovanja na 11. naučno-stručnom skupu sa međunarodnim učešćem „Quality 2019“ Neum;\nPrijedlog Zaključka o odobravanju sredstava Plančić Ibrahimu, na ime finansiranja učestvovanja na 11. naučno-stručnom skupu sa međunarodnim učešćem „Quality 2019“ Neum;\nPrijedlog Zaključka o odobravanju sredstava Zukić Ameli, na ime finansiranja učestvovanja na 7. Kongresu medicinskih sestara i tehničara Bosne i Hercegovine sa međunarodnim učešćem, Tuzla, BiH i V simpoziju udruženja specijalista javnozdravstvenih disciplina FBiH, Zenica;\nPrijedlog Zaključka o odobravanju sredstava Mehić-Durmić Kasemi, na ime finansiranja učestvovanja na 7. Kongresu medicinskih sestara i tehničara Bosne i Hercegovine sa međunarodnim učešćem, Tuzla, BiH i V simpoziju udruženja specijalista javnozdravstvenih disciplina FBiH, Zenica;\nPrijedlog Zaključka o odobravanju sredstava Hasanica Nini, na ime finansiranja učestvovanja na 7. Kongresu medicinskih sestara i tehničara Bosne i Hercegovine sa međunarodnim učešćem, Tuzla, BiH i V simpoziju udruženja specijalista javnozdravstvenih disciplina FBiH, Zenica;\nPrijedlog Zaključka o odobravanju sredstava Begagić Seadu, na ime finansiranja učestvovanja na 7. Kongresu medicinskih sestara i tehničara Bosne i Hercegovine sa međunarodnim učešćem, Tuzla, BiH i V simpoziju udruženja specijalista javnozdravstvenih disciplina FBiH, Zenica;\nPrijedlog Zaključka o odobravanju sredstava Hasanica Izeti, na ime finansiranja učestvovanja na 7. Kongresu medicinskih sestara i tehničara Bosne i Hercegovine sa međunarodnim učešćem, Tuzla, BiH;\nPrijedlog Zaključka o odobravanju sredstava Husković Azri, na ime finansiranja učestvovanja na V simpoziju udruženja specijalista javnozdravstvenih disciplina FBiH, Zenica;\nPrijedlog Zaključka o odobravanju sredstava Terzić Erni, na ime finansiranja učestvovanja na V simpoziju udruženja specijalista javnozdravstvenih disciplina FBiH, Zenica;\nPrijedlog Zaključka o odobravanju sredstava Zatagić Maji, na ime finansiranja učestvovanja na V simpoziju udruženja specijalista javnozdravstvenih disciplina FBiH, Zenica;\nPrijedlog Zaključka o odobravanju sredstava Barut Muhamedu, na ime finansiranja učestvovanja na XIX Međunarodnom savjetovanju „Inovativnost i istraživanje u funkciji tehničko-tehnoloških promjena u saobraćaju, ekologiji i logistici“, Travnik, BiH;\nPrijedlog Zaključka o odobravanju sredstava Skomorac Muhamedu, na ime finansiranja troškova učestvovanja na „5. kongresu infektologa i 2. kongresu mikrobiologa BiH sa međunarodnim učešćem“, Tuzla;\nPrijedlog Zaključka o odobravanju sredstava Crvenom križu Zeničko-dobojskog kantona, u svrhu podrške u provođenju programskih aktivnosti u 2019. godini;\nPrijedlog Zaključka o odobravanju sredstava Sportskom ribolovnom društvu „Bosna“ Maglaj, na ime finansijske podrške za učešće ekipe seniorki, u čijem su sastavu dvije osobe s invaliditetom, na predstojećem takmičenju;\nPrijedlog Zaključka o odobravanju sredstava Zavodu zdravstvenog osiguranja Zeničko-dobojskog kantona, za potrebe zdravstvenog osiguranja pripadnika boračke populacije, za period VII-IX 2019. godine;\nPrijedlog Zaključka o odobravanju sredstava Talić Fahrudinu, demobiliziranom braniocu iz Zenice, u svrhu djelimičnog finansiranja troškova liječenja-ugradnje kardioverter defibrilator protect- ICD-a (kat: D364VRG) sa priključcima;\nPrijedlog Zaključka o odobravanju sredstava Udruženju muzičkih pedagoga iz Zenice, na ime pokrića troškova održavanja Svečane akademije povodom Dana državnosti Bosne i Hercegovine 25.11.2019. godine u Bosanskom narodnom pozorištu Zenica;\nPrijedlog Zaključka o odobravanju sredstava Udruženju istraživača i ljubitelja minerala „Gorski kristal“, iz Visokog, na ime finansijske podrške za odlazak na sajam minerala dragog i poludragog kamenja koji se održava u Minhenu, Njemačka;\nPrijedlog Zaključka o odobravanju sredstava Udruženju Škola fudbala “Visport” Visoko, na ime finansijske podrške za učešće na turniru Beograd 2019;\nPrijedlog Zaključka o preispitivanju ocjena sistema upravljanja kvalitetom u skladu sa zahtjevima standarda EN ISO 9001:2015;\nPrijedlog Zaključka o odobravanju nabavke novih putničkih automobila za potrebe ministarstava i kantonalnih organa uprave Zeničko-dobojskog kantona putem finansijskog leasinga;\nViše iz kategorije: « 25. sjednica Vlade Zeničko-dobojskog kantona održana 21.10.2019. godine\t27. sjednica Vlade Zeničko-dobojskog kantona održana 31.10.2019. godine »


Klas Jan Huntelar - Blic Sport\nFudbaleri Šalkea oduševili Džeka igrom u Madridu: Treba da budu ponosni\nFudbaleri Šalkea bili su oduševljeni zbog pobede nad Realom sa 4:3 u revanšu osmine finala Lige šampiona, ali i razočarani pošto su Madriđani prošli dalje ukupnim rezultatom 5:4 zbog trijumfa u Gelzenkirhenu sa 2:0.\nUspela žalba Šalkea: Huntelaru smanjena suspenzija na četiri meča\nNemačka fudbalska asocijacija (DFB) smanjila je napadaču Šalkea Klas-Janu Huntelaru suspenziju zbog crvenog kartona sa šest, na četiri utakmice.\nHuntelar produžio ugovor sa Šalkeom do 2017. godine\nHolandski fudbaler Klas Jan Huntelar produžio je ugovor sa nemačkim bundesligašem Šalkeom 04 na još dve godine, do 30. juna 2017. godine.\nŠalkeovi fudbaleri prezadovoljni: Imali smo sreće, što da krijemo?\nImao je Šalke prednost od 3:1 protiv Sportinga, imao i igrača više od 33. minuta, ali je na kraju tek uz malu pomoć sudija došao do trijumfa od 4:3 u Ligi šampiona.\nHuntelar: Roben me je pitao da izvedem penal, zgrabio sam šansu sa obe ruke\nJunak reprezentacije Holandije u pobedi nad Meksikom od 2:1, Klas-Jan Huntelar rekao je da ga je Arjen Roben pitao da li želi da izvede penal za prolazak "lala" u četvrtfinale Svetskog prvenstva.\nHuntelar pauzira nekoliko nedelja zbog povrede\nNapadač Šalkea Holanđanin Klas Jan Huntelar pauziraće nekoliko nedelja zbog povrede kolena koju je zadobio u porazu od 4:0 od Volfsburga u subotu.\nHuntelar: Sramota je kako smo primili gol, ali smo dobro odigrali\nFudbaleri Šalkea mogu zadovoljni da čekaju revanš meč osmine finala Lige šampiona, pošto su u prvom okršaju remizirali 1:1 sa Galatasarajem u Istanbulu.\nHuntelar na Fejsbuku saopštio da ostaje u Šalkeu\nHolandski internacionalac Klas Jan Huntelar produžio je ugovor sa Šalkem 04 do 2015. godine, preneli su nemački mediji.\nZa ovo treba imati hrabrosti: Huntelar, Kajt i VDV izbačeni iz reprezentacije!\nSelektor holandske fudbalske reprezentacije Bert Van Marvijk saopštio je posle sastanka sa Fudbalskim savezom ove zemlje da dok je on na čelu ekipe, u njoj neće više biti mesta za iskusni kvartet - Klas Jana Huntelara, Rafaela Van der Varta, Dirka Kujta i Džonija Heitingu.\nHuntelar ucenio Šalke, Nemci prinuđeni da ponude 15 miliona evra za Van Der Varta\nUprava nemačkog Šalkea pripremila je čak 15 miliona evra za jednog od najboljih igrača Totenhema i reprezentacije Holandije Rafaela Van Der Varta.\nŠalke propustio šansu da uđe direktno u Ligu šampiona, nula Hanovera\nEkipa Augzburga još jednom je pokazala da najbolje igra protiv najjačih timova Bundeslige. U okviru 32. kola Bundeslige, Augzburg je odigrao 1:1 sa Šalkeom koji je planirao da se sa ovog gostovanja vrati sa sva tri boda u džepu.\nRaul traži dvogodišnji ugovor da bi ostao u Šalkeu\nLegendarni fudbaler madridskog Reala, Raul Gonzales, koji već drugu sezonu nosi dres Šalkea spreman je da ostane u Nemačkoj, ali samo pod uslovom da potpiše novi dvogodišnji ugovor, prenose nemački mediji.\nHuntelar propušta utakmicu protiv Valensije\nTrener Šalkea Feliks Magat rekao je da će Klas Jan Huntelar zbog povrede kolena propustiti revanš utakmicu osmine finala Lige šampiona protiv Valensije.\nHuntelarova cena posle 911 minuta bez gola: 20 miliona evra\nNemački prvoligaš Šalke odredio je cenu obeštećenja za svog napadača Klasa Jana Huntelara od 20 miliona evra uprkos njegovoj slaboj formi.\nHuntelar kao Anri, rukom doneo bod Šalkeu /video/\nFudbaleri Šalkea uspeli su da iščupaju bod na teškom gostovanju Volfsburgu ali će remi od 2:2 ostati u ružnom sećanju svima koji drže do fer-pleja.\nHuntelar uz Jovanovića\nDolaskom Milana Jovanović i Džo Kola ne završavaju se transfer aktivnosti Liverpula u letnjem prelaznom. Letnji dani koriste se maksimalno za rekonstrukciju tima, a novi menadžer Roj Hodžson ima ozbiljne planove, dok jedne igrače prodaje, po svom ukusu, dovodi u klub.\nMilan prodaje Ronaldinja i Huntelara zbog Ibrahimovića\nUprava Milana ozbiljno je "bacila oko" na napadača Barselone Zlatana Ibrahimovića koji u protekloj sezoni nije ispunio očekivanja Katalonaca.\nFener nudi neverovatnih 18 miliona evra za Huntelara\nGazde turskog prvoligaša Fenerbahčea toliko bi voleli da u prvom timu imaju napadača Milana Klasa-Jana Huntelara da su spremni da za njega izdvoje čak 18 miliona evra, koliko traže roso-neri.\nMilan ne želi da proda Huntelara\nSportski direktor Milana Areido Braida rekao je danas da klub neće prodati fudbalera Klasa-Jana Huntelara, preneli su mediji.\nHuntelar: Izbacićemo Mančester junajted iz Lige šampiona\nHolanđanin Klas-Jan Huntelar uveren je u odgovarajuću pobedu Milana protiv Mančester junajteda na Old traforda u revanš meču Lige šampiona.\nHuntelar: Razmišljam da odem iz Milana\nNapadač Milana Klas Jan Huntelar ozbiljno razmišlja da u toku januara napusti klub kako bi sebi povećao šanse da nastupi u dresu nacionalnog tima Holandije u Južnoj Africi.


Početak/Društvo/U Nišu sve izvesnija izgradnja zgrada sa 15 spratova\nSve je izvesnije da će na pojedinim lokacijama u Nišu biti dozvoljena gradnja stambenih zgrada sa 15 spratova, umesto sadašnjih maksimalno sedam, jer je Komisija za planove na današnjoj sednici saopštila da su odbačeni zahtevi gradjana da se izmenama Generalnog urbanističkog plana ne menja maksimalna spratnost stambenih objekata.\nOdbačeni su, medjutim, i zahtevi gradjevinskih firmi i investitora da se gradnja zgrada sa 15 etaža dozvoli na čitavom području grada Niša\nDirektor Zavoda za urbanizam Miroljub Stanković je na današnjoj sednici Komisije za planove rekao da Nacrt trećih izmena Generalnog urbanističkog plana predvidjaju da se spratnost menja u pojedinim zonama grada, uglavnom na periferiji.\n„Naša ambicija je da dozvolimo gradnju zgrada „racionalne visine“ na periferiji, na neizgradjenom prostoru. Time bi taj prostor učinili atraktivnijim za investitore od prostora u centru grada“, izjavio je Stanković.\nOn je rekao da se trećim izmenama Generalnog urbanističkog plana centar Niša uopšte „ne tretira“ osim jedne lokacije u zoni tržnog centra „Delta planet“.\n„Izmenama GUP-a obezbedjuje se u zonama obuhvaćenim izmenama gradnja kompleksa sa nekoliko zgrada koji će imati i objekte za snabdevanje, obdanište, prostor za sport i rekreaciju. Više zgrade znače i više slobodnog zemljišta za različite namene“, objasnio je Stanković.\nPrema njegovim rečima, izmenama GUP-a ne dozvoljava se da odredjene zelene površine budu pretvorene u gradsko gradjevinskog zemljište, iako je bilo i takvih zahteva investitora.\n„Vi ne znate koliki je pritisak na Niš kao univerzitetski centar. Svi traže stanove, a mi ne možemo da proizvedemo toliko sa ograničenjima koja sada postoje“, izjavio je Stanković.\nOn je podsetio da su se i u Nišu nekada gradili soliteri i istakao da više zgrade obezbedjuju i više zelenila, jer se zemljište ne opterećuje objektom.\nPredsednica Gradskog odbora Stranke slobode i pravde Jelena Milošević je istakla da je nedopustivo da se na području opštine Palilula predvidja gradnja solitera na čak 25 lokacija, iako\ntaj deo grada nema atmosfersku kanalizaciju i tri puta je bio plavljen za samo 45 dana.\nPredsednik Gradskog odbora Narodne stranke u Nišu Djordje Stanković istakao je da Generalni urbanistički plan predvidja izgradnju višespratnica na 45 lokacija u gradu, iako ni za sadašnje objekte ne postoji odgovarajuća saobraćajna i komunalna infrastruktura.\nStanković je takodje istakao da je prilikom odredjivanja lokacija za nova naselja potrebno da se svim investitorima omogući da apliciraju, a ne da se odaberu investitori i da im se namenski spreme lokacije.\nizgradnja Stanovi višespratnica\n1. septembra 2021. u 20:45\nJedino bi bilo prihvatljivo da te zgrade budu udaljene najmanje 50 metara od drugih stambenih objekata, tj. kuca, ali od toga nema nista. Unistice privatnost svih ljudi u okolini.!!! Tako nam i treba kada smo im sve dopustili!!!!\n2. septembra 2021. u 08:13\nmajmuni jedni, svi veliki gradovi imaju solitere!! vratite se na selo ako hocete privatnost!\n2. septembra 2021. u 22:41\nNis tone u primitivizam , jeftinu i ružnu gradnju zbijen bez ulica bulevara parkova , parkinga ,drvoreda i svega onoga što ulepšava životnu sredinu.\nNadležnbi u Nišu gradski oci trebaju da se ugledaju i edukuju na primerima Beograda , Beča a ne palanaka i svetskih favela.\nNedostaju nam gradski menađeri urbanisti koji treba da povuku grad iz blata i jada i da se bore za grad u kojem je lepo živeti punog zelenila trgova i širokih ulica .


Crna Gora i Azerbejdžan potpisali Sporazum o saradnji u oblasti vanrednih situacija\nDatum objave: 03.05.2019 12:05 | Autor: MUP\nPotpisivanje Sporazuma u oblasti vanrednih situacija predstavlja snažan podsticaj daljem jačanju međudržavne saradnje - ocijenjeno je na današnjem sastanku ministra unutrašnjih poslova Mevludina Nuhodžića sa ministrom za vanredne situacije Republike Azerbejdžan Kemaladinom Hejdarovim.\nVIDEO: Ministar unutrašnjih poslova Crne Gore Mevludin Nuhodžić - ministar za vanredne situacije Azerbejdžana Kemaladin Hejdarov - potpisivanje Sporazuma o vanrednim situacijama -kadrovi\nMinistar unutrašnjih poslova Mevludin Nuhodžić je iskazao zadovoljstvo dinamikom razvoja odnosa dvije države koji su rezultirali realizacijom uspješnih investicionih projekata i potvrdio spremnost Vlade Crne Gore da radi na unapređenju partnerstva dvije države.\n„Sporazum o saradnji je vrlo važan za Crnu Goru i Azerbejdžan kada su u pitanju vanredne situacije, što potvrđuje da u slučaju bilo kakvog hazarda imamo oslonac jedni u drugima“ – rekao je ministar Nuhodžić.\nPoželivši dobrodošlicu ministru Nuhodžiću, ministar za vanredne situacije Republike Azerbejdžan Kemaladin Hejdarov je izrazio uvjerenje da će daljem razvoju saradnje doprinijeti i šira ugovorna baza, koja je danas obogaćena sa sporazumom u oblasti vanrednih situacija. Hejdarov je izrazio zadovoljstvo odnosima dvije države, utemeljenim na prijateljstvu i uspješnoj ekonomskoj saradnji, te čestitao Crnoj Gori na realizaciji strateških spoljnopolitičkih prioriteta.\nMinistri Nuhodžić i Hejdarov su konstatovali da Crna Gora i Republika Azerbejdžan njeguju prijateljske odnose i dogovorili uspostavljanje saradnje na polju edukacije i obuke pripadnika sistema zaštite i spašavanja.


INSPIRE KONFERENCIJA 2016. – Barcelona - Federalna uprava za geodetske i imovinsko-pravne poslove\nINSPIRE KONFERENCIJA 2016. – Barcelona\nU Barceloni (Španjolska) je od 26. do 30. septembra 2016. godine održana INSPIRE konferencija, koja je organizirana kroz seriju plenarnih sesija na kojima su se razmatrala zakonska rješenja u implementaciji INSPIRE-a, izazovi interoperabilnosti i pronađena rješenja.\nEvropska unija je prije desetak godina usvojila brojne zakone o zaštiti okoliša kako bi sačuvala okoliš za buduće generacije. Od tada pa do danas bilo je niz izazova i poteškoća u načinu zajedničkog strukturiranja i provođenja zakonskih pravila pa se koristi INSPIRE kao instrument koji omogućava okvir za postizanje ciljeva.\nINSPIRE omogućava efikasnu razmjenu digitalnih prostornih podataka između javnih agencija bilo kojeg nivoa, prekograničnu razmjenu podataka i javno korištenje prostornih podataka. To zahtijeva efikasnu koordinaciju između agencija, provođenje zakonske i tehničke interoperabilnosti.\nSlijedom toga, INSPIRE konferencija 2016. godine je za cilj imala pokazati kako se provodi INSPIRE direktiva u državama EU-a te kako funkcionira evropski interoperabilni okvir.\nU okviru konferencije prezentiran je i regionalni IMPULS projekt koji se finansira sredstvima Vlade Kraljevine Švedske, čiji je osnovni cilj pružiti podršku razvoju infrastrukture prostornih podataka zemljama regiona.\nINSPIRE konferenciji su prisustvovali predstavnici Federalne uprave za geodetske i imovinsko-pravne poslove direktor Željko Obradović, nacionalna koordinatorica IMPULS projekta Slobodanka Ključanin i koordinator CILAP projekta Denis Tabučić.


Izvor: Megafon.co, 17.Jun.2020, 14:06\nOvim prvim pozivom traži se 60 dinamičnih mladih pojedinaca sa Zapadnog Balkana, uključujući i Srbiju. >> Pročitaj celu vest na sajtu Megafon.co << Potencijalni podnosioci zahteva ne moraju imati prethodno iskustvo u programima i inicijativama EU. Ali bi trebalo da imaju interesovanje za učenje o vrednostima EU i promovisanje mogućnosti koje EU nudi.\nŠta rade mladi evropski ambasadori Ono što je najvažnije, mladi evropski ambasadori (YEA) moraju biti otvoreni za razmenu ideja, ulaganje svog vremena i razvoj talenata. Kao članovi YEA, imaće priliku da se povežu sa svojim vršnjacima iz čitavog regiona Zapadnog Balkana, kao i EU, kroz događaje i studijska putovanja.


“Opština će dati podršku organizaciji u skladu sa mogućnostima. Prošla manifestacija je bila uspješna i očekujemo da će sledeća biti još bolja”, rekao je Mile Zlojutro načelnik opštine.\nZoran Kos predsjednik Kinološkog društva “Dub dog”, koje je organizator manifestacije, je rekao da je formiran kvalitetan Organizacioni odbor koji će u narednom periodu osmisliti i sprovesti aktivnosti s ciljem postizanja visokog nivoa organizacije manifestacije.\nOn je najavio da će na “Dub dog fest-u” 2014. godine suditi predsjednik Turskog kinološkog saveza.\n“Plan nam je organizovati u 2014. godini četvrtu nacionalnu izložbu pasa svih rasa, specijalizovanu izložbu pastirskih i ovčarskih pasa, drugu po redu smotru kangala za prostore bivše Jugoslavije i seminar i predavanja o kampanji za odgovorniji odnos prema kućnim ljubimcima s posebnim osvrtom na zbrinjavanje pasa lutalica”, najavio je Kos.\nOn je podsjetio da je broj nezbrinutih pasa u cijeloj BiH u porastu, te da će saradnik Kinološkog društva “Dub dog” Svjetlana Obajdin u narednom periodu raditi na promociji akcije zbrinjavanja ovih pasa i osnivanju prihvatilišta.


Putin: Nemam nameru da budem na vlasti sto godina | Boom93\nPutin: Nemam nameru da budem na vlasti sto godina\nVladimir Putin ponovo je izabran za predsednika Rusije sa 76,67 osvojenih glasova, saopštila je ruska Centralna izborna komisija posle prebrojanih 99,80 odsto glasačkih listića. Putin je posle pobede izjavio je da je Rusiji neophodan iskorak napred u razvoju zemlje u svim oblastima i najavio da nema nameru da bude "do sto godina na vlasti".\nOvim rezultatom Putin je potukao sopstveni rezultat osvojen na prethodnim predsedničkim izborima 2012. godine kada je osvojio 64 odsto glasova i bolje prošao nego što su predviđale ankete poslednjih nedelja.\nIzlaznost na izborima bila je 67,4 odsto. Njegov najbliži rival, komunista Pavel Grudinin, osvojio je oko 12 odsto glasova.\n„Nama je neophodan odlučan korak napred u razvoju. Mi možemo to da učinimo, došli smo do takvog nivoa da možemo da napravimo taj iskorak“, rekao je Putin u svom predizbornom štabu, nakon objavljivanja preliminarnih reultata predsedničkih izbora na kojima je apsolutni pobednik.\nPutin, koji ima 65 godina, kazao je odgovarajući na pitanja novinara da mu je „smešno“ pitanje da li će se kandidovati na nekim sledećim izborima ponovo za šefa države.\n„Ja treba da budem ovde do sto godina? Ne!“, rekao je Putin.\nOn je prethodno, u centru Moskve na skupu koji je zvanično nazvan „Rusija-Sevastopolj Krim“, posvećen četvrtoj godišnjici pripajanja Krima Rusiji, rekao da je njegova pobeda „priznanje onoga što je učinjeno proteklih godina“.\n„Mislim da je to, kao minimum, priznanje za ono što što je učinjeno poslednjih godina u veoma složenim uslovima – poverenje i nada naših ljudi da ćemo raditi isto tako intenzivno i odgovorno, i još produktivnije“, rekao je Putin.\nOn je kazao i da Rusija ne poseduje hemijsko oružje kojim je u Velikoj Britaniji otrovan bivši ruski agent Sergej Skripalj, i da je Moskva otvorena za dalju saradnju sa Evropom.\n„To je potpuna glupost, nonsens, da neko u Rusiji sebi dozvoli tako nešto uoči predsedničkih izbora i Svetskog fudbalskog šampionata. To je prosto nezamislivo“, rekao je Putin na konferenciji za novinare posle izbora.\nPutin je naveo da je o toj „tragediji“ saznao iz medija.\n„Da su to zaista bili nervni otrovi, oni bi umrli na mestu. Drugo, Rusija nema takvih sredstava“, rekao je Putin.\n„Mi smo sve naše hemijsko oružje uništili pod kontrolom međunarodnih posmatrača. Mi smo to učinili prvi, za razliku od nekih naših partneta, koji to, na žalost, još nisu učinili“, rekao je ruski predsednik.\nNaveo je da je Rusija spremna da učestvuje u istrazi, ali da je za to neophodno da postoji i zainteresovanost druge strane, a koju Moskva za sada ne vidi.\n„Bez obzira na sve, mi smo spremni na zajednički rad, na rešavanje svih pitanja kako bi se prebolele teškoće“, rekao je Putin, odgovarajući na pitanje novinara da li su Rusija i Evropa partneri ili oponenti u kontekstu slučaja Skripalj.\nVučić i Brnabić čestitali Putinu\nPredsednik Srbije Aleksandar Vučić čestitao je Vladimiru Putinu povodom reizbora na mesto predsednika Rusije i poželeo da nastavi odlučno da vodi Rusiju putem napretka.\n„Primite iskrene čestitke za ponovni izbor za predsednika Ruske Federacije, uz najbolje želje da i dalje odlučno vodite Vašu zemlju čvrsto utemeljenim putem napretka, na dobrobit svih njenih građana“, navodi se u čestitki.\nVučić ističe da je uveren da će Putin svojim izvanrednim talentom lidera, uz jasnu viziju i jaku volju, kao i odgovornost i posvećenost u radu nastaviti da postiže uspehe u rešavanju svih važnih pitanja za Rusiju, kao i u ispunjavanju planova za njen dalji sveobuhvatni razvoj, saopšteno je iz kabineta predsednika Srbije.\n„Srbija je iskren prijatelj i pouzdan partner Rusije i možete se osloniti na naš doprinos produbljivanju saradnje, kao i na zalaganje za ostvarivanje zajedničkih projekata. Uveren sam da ćemo, uz međusobno razumevanje, stvarati bolje uslove za generacije koje dolaze“, naveo je Vučić.\nPredsednica Vlade Ana Brnabić čestitala je Putinu pobedu na predsedničkim izborima i osvajanje četvrtog mandata na mestu predsednika Ruske Federacije.\n„Čestitam vam ubedljivu pobedu na izborima za predsednika Rusije. Rezultat koji ste postigli samo potvrđuje široku podršku koju imate za sve teške reforme koje ste do sada uspešno sproveli i koje tek nameravate da sprovodite. To govori da vaši građani u vama vide pravog lidera koji je spreman da ide u susret svim izazovima u predstojećem vremenu“, navela je predsednica vlade.\nNemačka policija potvrdila da je uhapsila Pućdemona\nPućdemon: Katalonci izborili pravo za nezavisnost


Bosanskom imigrantu prijete optužbe za terorizam\nDržavljanin SAD porijeklom iz BiH Adis Medunjanin (25), uhapšen u Njujorku zbog povezanosti sa navodnom zavjerom za bombaški napad u tom gradu, suočiće se sa optužbama saveznih vlasti nakon što je rekao istražiocima da je prošao obuku Al Kaide u Pakistanu, javila je u subotu agencija Bloomberg News, pozivajući se na dva izvora upoznata s istragom.\nMedunjanin i Zarein Ahmedzay (24), koji je afganistanskog porijekla, uhapšeni su u noći na petak, rekao je portparol FBI-a James Margolin.\nAhmedzay je u petak popodne izveden pred sud u Brooklynu u New Yorku, gdje se izjasnio da nije kriv za jedinu tačku optužnice - davanje lažnih izjava agentima FBI-a.\nNjih dvojica uhapšena su u okviru istrage Najibullaha Zazija, američkog Afganistanca kojega vlasti terete da je planirao bombaški napad u New Yorku prošlog septembra, na godišnjicu terorističkih napada na Svjetski trgovački centar (WTC) 11.septembra 2001. Medunjanin, Ahmedzay i Zazi pohađali su srednju školu Flushing u newyorškom Queensu.\nMedunjanin je rekao vlastima da se obučavao u kampu Al Kaide u Pakistanu zajedno sa Zazijem, kazao je za agenciju Bloomberg policijski izvor.\nADVOKAT TVRDI DA MU NE DAJU PRISTUP KLIJENTU\nRobert Gottlieb, advokat uhapšenog Medunjanina, izjavio je sudu u Brooklynu kako je očekivao da će i njegov klijent biti izveden na izjašnjavanje o krivici ali mu je umjesto toga zamjenik državnog tužioca Jeffrey Knox rekao da ga Medunjanin više ne želi za branioca.\n"Oni znaju da ga je predstavljam. Oni su otvoreno odlučili da je u redu kršiti Ustav i priječiti mu pristup advokatu", rekao je Gottlieb, koji se ranije žalio da vlasti ni njemu ni porodici ne dozvoljavaju kontakt s Medunjaninom.\nGottlieb je najavio da će se u subotu vratiti na sud, kada se očekuje da će se Medunjanin izjasniti o krivici.\nKako Hina saznaje iz izvora bliskih bošnjačkoj zajednici u New Yorku, hapšenje Medunjanina izazvalo je nevjericu i uznemirenost među njenim članovima, a za subotu je najavljeno da će se lokalna bošnjaška organizacija ograditi od bilo kakve povezanosti sa terorizmom.


02/08/2020 03/08/2020 deblokada\nLetom na relaciji Memingen-Banja Luka-Memingen aviokompanije “Ryanair”, poslije četiri mjeseca pauze zbog pandemije virusa korona, ponovo je uspostavljena avio-veza s Banjom Lukom.\nAvioni osim za Memingen, koji saobraća utorkom i subotom, ponovo lete i za Brisel i to petkom i ponedjeljkom, potvrđeno je iz Aerodroma Banja Luka.\nMenadžerka te irske low-cost aviokompanije za komunikacije za srednjoistočnu Evropu i Balkan Olga Pavlonka istakla je da je ‘Ryanair’, kako bi proslavio nastavak letova s banjalučkog Aerodroma, pokrenuo prodaju karata sa cijenama od 25,99 eura do kraja oktobra.\nKarte se moraju rezervisati do srijede, 5. augusta, na internet stranici ove kompanije.\nGeneralni direktor banjalučkog Aerodroma Milan Račić rekao je da je nastavak letova “Ryanaira” dobra vijest za sve i dodao da ovaj aerodrom spreman za saobraćaj uz poštovanje svih mjera nadležnih institucija u sprečavanju širenja virusa korona.\nTrenutno s ovog aerodroma saobraća aviolinija Beograd-Banja Luka-Beograd “Air Srbije”, te čarter letovi za Antaliju agencije “Kontiki Travel”.\n← CIK BiH objavio privremeni birački spisak – provjerite sve što vas interesuje\nHNS! Odluka predsjednika Milanovića stavlja HVO tamo gdje i pripada →\nAlijagić: Brojni primjeri dobre prakse dijasporskih investicija\nPuštena u pogon distributivna gasna mreža Igman – Hadžići u dužini 16 kilometara


Iza Robne kuće Vema, na lokalitetu nekadašnjeg parkinga robne kuće, visočki košarkaši koji godinama drže tradiciju visočkog street basketa, odlučili su, nakon što je porušen sportski teren na čijem mjestu se danas nalaze IGM-ovi stambeni objekti, da naprave jedan mini košarkaški teren na kojem će visočka omladina, koja je privržena košarci, moći da se razonodi. No jedan od krucijalnih problema ovog terena je kanal koji vodi do bivšeg skladišta Veme. Kako saznajemo od okupljenih košarkaša, već nekolicina njih je završila na dnu tog kanala, na sreću bez težih povreda. Dug je niz bezuspješnih pokušaja da se na tom terenu postave zaštitne mreže koje bi spriječile opasnost od težih povreda, ali koje bi i spriječile nepažljive vozače da uđu u krug terena. Kako smo saznali od prisutnih košarkaša, oni su preko svojih starijih kolega, uvaženih sportskih asova Visokog, pokušali doći do rješenja ovog problema, ali bezuspješno. Razlog neuspjeha je odbijenica koju su uvijek dobijali od vlasnika Veme, uz obrazloženje da će se Vema uskoro prodati i da će se sve to morati pomjeriti. Pošto do dan danas nijedno parče Veminog zemljišta nije prodano i zjapi prazno, neiskorišteno, ovi štovaoci street basketa su nas zamolili da apeliramo na širu javnost o ovom pitanju. Spomenuli su i inicijative advokata Anesa Pajevića koji je želio da donira te mreže, te niz drugih donatora koji su željeli pomoći u afirmaciji terena. Kako nam je rekao Nedžad Vila, jedan od košarkaša, svi strahuju od nečijeg ponovnog pada i teže povrede, a s obzirom na to da sami skupljamo sredstva za konstrukciju i farbanje terena, ne tražimo previše od nadležnih. Kako saznajemo, na ovom terenu stalni gost je i član mlade reprezentacije BiH Mirza Keso, koji je pričao svojim kolegama iz Sarajeva o ovom problemu.\nNa kraju, naš sugovornik Nedžad Vila, koji nam je pojasnio situaciju, apelirao je na nadležne da hitno riješe ovo pitanje jer bi ovakav neadekvatan teren mogao dovesti mlade u situaciju da se prestanu baviti sportom koji je jedina nada u popravak omladinskog pogona Visokog.\nTekst i foto: Enes Hodžić\nJavni protest zbog nepoštivanja Dana šehida


FoNet portal :: Pretraga / tagId=43942 / position=4\nTag: proširenje, Pogodaka: 51\nUgrožen kredibilitet EU\n"Ukoliko proces proširenja Evropske unije bude odblokiran, to će se desiti u narednih nekoliko meseci, jer će Slovenija tokom predsedavanja Unijom sigurno pokušati da to pitanje reši, a u tom cilju će organizovati i Samit Zapadnog Balkana", izjavio je za Juropijen Vestern Balkans profesor na Univerzitetu u Gracu Florijan Biber. Ocenjuje da je blokiranjem procesa proširenja ugrožen kredibilitet EU.\nNacionalizam protiv proširenja\nPredsednik Vlade Albanije Edi Rama izjavio je danas da jačanje nacionalizma u Evropi usporava proširenje Evropske unije na Zapadni Balkan.\nSjedinjene Države još nisu objavile nova imena u vezi sa uredbom predsednika Džozefa Bajdena o sankcionisanju osoba koje doprinose destabilizaciji Balkana, izjavio je danas portparol Stejt departmenta Ned Prajs za Glas Amerike, odgovarajući na pitanje da li će potencijalno novi ljudi biti na crnoj listi.\nZa Zapadni Balkan u EU\nPredsednik Evropskog parlamenta (EP) David Sasoli pozvao je da se državama Zapadnog Balkana dopusti pristupanje Evropskoj uniji (EU), ocenjujući proširenje "pozitivnim projektom za mir i prosperitet".\nNATO nastavlja proširenje\nProširenje NATO će se, za razliku od Evropske unije, nastaviti i njene članice u regionu biće i Bosna i Hercegovina i Kosovo, a Alijansa je jedini efikasan i efektivan mehanizam za bezbednost na Zapadnom Balkanu, ocenili su danas učesnici konferencije "Srbija i NATO - Partnerstvo za budućnost".\nBez članstva u EU\nPredsednik Srbije Aleksandar Vučić izjavio je danas da zemlje Zapadnog Balkana ne bi postale deo Evropske unije ni kada bi ispunile sve uslove i kada bi bio postignut kompromis u dijalogu o normalizaciji odnosa Beograda i Prištine.


Dačić: Čanku i Jovanoviću nije važna Srbija | NS Reporter\nDačić: Čanku i Jovanoviću nije važna Srbija\nBEOGRAD – Prvi potpredsednik Vlade i ministar spoljnih poslova Ivica Dačić ocenio je danas da su nervozne reakcije Čedomira Jovanovića i Nenada Čanka na presudu Haškog suda o Karadžiću, u kojoj se, kako je naveo, Milošević oslobađa odgovornosti, pokazatelj da njima nije važna Srbija.\nDačić je u saopštenju naveo da je “valjda svima u korist što je presuđeno da Srbija nije odgovorna za ratne zločine i etničko čišćenje”.\n„Zato ovde nije reč o Miloševiću već o Srbiji. Reakcije Čedomira Jovanovića i Nenada Čanka su razumljive, jer oni celu svoju političku karijeru grade na priči o Miloševićevim ratnim zločinima i odgovornosti Srbije, zato je ovakva presuda katrastofalna po njih. Čeda i Čanak se protive oslobađajućoj presudi za Srbiju, jer su oni svih ovih godina živeli na osudi Srbije”, istakao je Dačcić.\n“Možda da upute protest Haškom sudu i traže smenu sudija, jer su oni presudu doneli, ja sam je juče samo citirao. Oni na Zapadu koji su bili kreatori politike osude i kažnjavanja Srbije bar ćute, za razliku od onih u zemlji koji ne mogu da sakriju bes i razočaranje što je Srbija oslobođena optužbi”, dodaje šef srpske diplomatije.


Potpisan koalicioni sporazum - SDA Sandžaka\nKoalicioni sporazum između većinskih stranaka i SDA Sandžaka potpisan je sinoć u Vladi Srbije, a predviđa da se napredak u njegovoj realizaciji razmatra periodično, na svakih šest meseci.\nPotpise na sporazum sačinjen pre šest meseci, uoči formiranja Vlade, stavili su premijer i predsednik SPS-a Ivica Dačić, prvi potpredsednik Vlade i predsednik SNS-a Aleksandar Vučić i ministar bez portfelja i predsednik SDA Sandžaka dr Sulejman Ugljanin.\n„Moj rad se odnosi na celu Srbiju, pa prema tome i na položaj Bošnjaka u državi i zato smatram da sad, posle potpisivanja ovog sporazuma, treba da usledi njegova konstantna realizacija - korak po korak“, rekao je lider SDA.\n“Verujem da ovaj poslovni forum predstavlja dobru osnovu za unapređenje saradnje i učvršćivanje ekonomskih odnosa između privreda Srbije i Turske. Naš zajednički pravac kretanja je stabilnost ...


10:35 Pripremni radovi za izgradnju dobojske Bolnice\n05. Oct 2020 205\nU Tesliću je 15 žena prošlo obuku o izradi i istorijatu zmijanjskog veza u okviru projekta "Tradicija u cilju edukacije i praktične primjene kulturnog nasljeđa u razvoju ženskog preduzetništva na primjeru Zmijanjskog veza".\nDirektor Kulturnog centra u Tesliću Željka Draganić Vuković rekla je novinarima da se na radionici koja je održana tokom vikenda pored praktičnog dijela, izrade ženske bošče, govorilo i o istorijatu, eleganciji, motivima i svim drugim specifičnostima zmijanjskog veza, te promovisao nakit sa ornamentima Zmijanjskog veza kroz izložbu "Nova kolekcija nakita tragovi".\n"Saradnja stručnjaka Muzeja Republike Srpske i Kulturnog centra Teslić je veoma sadržajna i ogleda se na raznim poljima. Ove radionice, koje održane i u Trebinju i u Zvorniku, dokaz su da je zapažen i naš interes za očuvanje kulturnog nasljeđa", rekla je Vukovićeva.\nPrema njenim riječima, pomoć stručnjaka Muzeja Srspke u Tesliću je značajna i na polju istraživanja teslićkih vezova, čiji je rezultat i upis teslićkog veza na Listu nematerijalnog kulturnog nasljeđa Republike Srpske.\n"Namjera nam je da u skorije vrijeme, zajedno sa "Teslićkim zlatnim rukama", pripremimo i realizujemo prvu u nizu i radionicu teslićkog veza uz adekvatnu promociju sadržaja, koji su pripremani posljednjih nekoliko mjeseci, a vezani su za istraživanje, zaštitu i načine dalje promocije ovih elemenata", najavila je Vukovićeva.\nRadionica u okviru projekta "Tradicija u cilju edukacije i praktične primjene kulturnog nasljeđa u razvoju ženskog preduzetništva na primjeru Zmijanjskog veza" realizovana je u saradnji sa Muzejom Republike Srpske i Ministarstvom privrede i preduzetništva, u Kulturnom centru Teslić.


Predsedništvo SNSa podržalo kandidaturu Aleksandra Vučića za predsednika Srbije – Zlatibor.News\n14/02/2017 ZlatiborNewsComments Off on Predsedništvo SNSa podržalo kandidaturu Aleksandra Vučića za predsednika Srbije\nPredsedništvo Srpske napredne stranke na danas održanoj sednici donelo je Zaključak kojim:\n1. Predsedništvo srpskih naprednjaka predlaže Glavnom odboru Stranke da za predsednika Republike Srbije, kao svog kandidata, istakne Aleksandra Vučića. Ta odluka doneta je jednoglasno.\nizvor: Medija centar Beograd – www.mc.rs\n2. Predsednik Srpske napredne stranke, Aleksandar Vučić, obavezuje se da u najboljoj veri nastavi razgovore sa današnjim predsednikom Republike, Tomislavom Nikolićem, i pokuša da obezbedi puno državno jedinstvo svih odgovornih faktora u Republici Srbiji, u nameri da se Srbija odbrani od snaga prošlosti i obezbedi njen dalji napredak. Takođe, predsednik Srpske napredne stranke, Aleksandar Vučić, dužan je da razgovara sa svim partnerima Srpske napredne stranke i pokuša da obezbedi široku narodnu podršku za pobedu na predstojećim izborima.\nTagged aleksandar vučić, izbori za predsednika Srbije, sns, srpska napredna stranka\nInfo Izleti Servisne informacije Turizam Vesti\nImajući u vidu trenutnu epidemiološku situaciju i nove mere kriznog štaba i eskalaciju epidemije turističko udruženje Gostilje je donelo odluku da bazen u Gostilju ove sezone neće raditi u cilju zaštite kolektivnog zdravlja stanovništva.\nVakcinacija na Zlatiboru i u Sirogojnu\nDom zdravlja u Čajetini je formirao mobilnu ekipu za vakcinaciju kako bi se vakcinisali građani i u seoskim mesnim zajednicama.


Jasnom strategijom i velikim ulaganjima do liderske pozicije u regionu - Tvojih5minuta\nJasnom strategijom i velikim ulaganjima do liderske pozicije u regionu\nFokus u 2016. je na unapređenju odnosa sa postojećim kupcima, razvoju sopstvene maloprodaje, nastavku razvoja novih proizvoda, izgradnji fabrike tosta u Kragujevcu i fabrike prezli u Pudarcima.\nBeograd 26. januar 2016 – Preuzimanjem Pekare Grosuplje od Mercatora, jedne od najpoznatijih pekara za proizvodnju hleba i peciva u Sloveniji, Don Don je postao najveći regionalni igrač u pekarskoj industriji na prostoru bivše Jugoslavije. Najvažniji fokus u 2016. godini biće konsolidacija procesa i proizvodnje u Sloveniji, Hrvatskoj i Srbiji, ali i razvoj sopstvene maloprodaje, poručuju iz kompanije.\nIntegracija Pekare Grosuplje u grupu Don Don u oktobru 2015. omogućila je podjednaku stabilnost u svim delovima kompanije, ali i postavila dobre osnove za dalju ekspanziju. Don Don zajedno sa Pekarom Grosuplje u 2016. godini planira oko 100 miliona evra godišnjeg prometa, čime će zauzeti prvo mesto među pekarskim proizvođačima u regiji.\n„Na nivou sistema Don Don 2015. godine smo imali 65 miliona evra konsolidovanog prihoda i 9 miliona evra dobiti. Poređenja radi, u 2014. smo imali 61 milion evra konsolidovanog prihoda i dobit od 8 miliona“ – izjavio je Aleš Mozetič, generalni direktor Don Dona.\nDon Don je u budžet Republike Srbije u 2015. uplatio oko 200.000.000 dinara. Tokom 2015. godine, u proizvodnju je uloženo 1.5 milion evra, najviše u Kragujevački Žitoprodukt u kome je povećan kapacitet mlina, ali i za nabavku nove opreme. Kompanija je pokrenula proizvodnju nove kategorije (Dvopek), a u 2016. planira izgradnju dva nova proizvodna pogona u Kragujevcu (za kalupski hleb) i Pudarcima nadomak Beograda (za proizvodnju prezli). Don Don zapošljava 1400 ljudi i angažuje još oko 400 partnera u distribuciji.


Karavan „Moja Srbija“ obilazi 10 gradova › Made-in-Germany.rs\nTuristička organizacija Srbije (TOS) započela je promotivnu kampanju pod nazivom Karavan “Moja Srbija”, koja za cilj ima predstavljanje i promociju turističkih destinacija u našoj zemlji.\nKaravan je danas krenuo iz Užica, gde su na Trgu partizana prezentovani turistički potencijali tog grada, ali i ostalih devet gradova obuhvaćenih promotivnom kampanjom.\n– Ovo je jedna od najvećih promotivnih akcija TOS i namenjena je domaćim turistima koje pozivamo da ovog leta svoj odmor provedu u Srbiji, putuju zemljom i bolje je upoznaju. Užice smo odabrali za početak kampanje, jer je ovaj kraj jedan od najvećih turističkih centara u Srbiji – rekla je Sandra Vlatković, portparol TOS, a prenosi agencija „Tanjug“.\nPo rečima direktora Turističke organizacije Užica Bobana Perišića, ovaj grad i ceo Zlatiborski okrug, sa planinama Zlatibor, Tara i Mokra Gora, a uz to i sa rekom Drinom, predstavlja prestonicu srpskog turizma, sa skoro dva miliona ostvarenih noćenja na godišnjem nivou.\n– Karavan ”Moja Srbija” je dobra prilika da se dodatno promovišemo i povećamo broj turista u ovoj regiji – istakao je Perišić.\nU narednih mesec dana Karavan “Moja Srbija” obići će ukupno 10 gradova u Srbiji kako bi na početku ovogodišnje letnje sezone što obuhvatnije promovisao turističku ponudu naše zemlje.


Hercules DG400BB stalak za laptop - Idealno.rs\nPočetna / Audio & Video / Muzička oprema / Stalci / Hercules DG400BB stalak za laptop\nPonuda prodavnice lyrastyle za proizvod Hercules DG400BB stalak za laptop. Ispravnost cene i podataka proveri na internet stranici prodavnice.\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Hercules DG400BB stalak za laptop i izberi najbolju. Stalci iz kategorije Muzička oprema je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Hercules DG400BB stalak za laptop i vidi da li ti odgovara ili pogledaj druge proizvode brenda HERCULES. Opis i tehnički podaci proizvoda Hercules DG400BB stalak za laptop se mogu razlikovati od onih u internet prodavnici u kojoj obavljaš kupovinu. Hercules DG400BB stalak za laptop je dostupan u prodavnici lyrastyle po ceni, koja je navedena pored svakog prodavca u meniju "Prodavnice".\nGarantne uslove za Hercules DG400BB stalak za laptop proveri u prodavnici u kojoj nameravaš da obaviš kupovinu. Slika za Hercules DG400BB stalak za laptop je simbolična, zato se pre kupovine u prodavnici uveri da je proizvod isti.\nHercules DG400BB stalak za laptop.


Trilateralni sastanci sa Grčkom i Kiprom svakih šest meseci | Ministarstvo spoljnih poslova\nMinistar spoljnih poslova Nikola Selaković održao je danas trilateralni sastanak sa ministrima inostranih poslova Kipra Nikosom Hristodulidisom i Grčke Nikosom Dendijasom.\nŠef srpske diplomatije tom prilikom istakao je da je sa kolegama razgovarao o evropskoj budućnosti naše zemlje, ali i da je postigao dogovor o sastancima svakih šest meseci, na kojima će govoriti o temama iz više oblasti koji su od interesa za Srbiju, Grčku i Kipar.\nSelaković je ukazao da se razgovaralo i o ekonomskoj saradnji, infrastrukturi, jačanju veza, energetici, o snabdevanju gasom iz različitih izvora i različitim putanjama i istakao da je glavni cilj Srbije u regionalnoj politici očuvanje mira i stabilnosti.\nKako je dodao, ministri su se saglasili da je potrebna veća saradnja u oblasti turizma, poljoprivrede, i IT sektora.\nMinistar Selaković zahvalio je Grčkoj i Kipru na principijalnoj podršci po pitanju očuvanja suvereniteta i integriteta Srbije, ali i po pitanju evropskih integracija i ukazao da Srbija daje podršku Grčkoj za nastavak dijaloga sa Turskom, kao i kada je reč o dogovoru sa Albanijom u vezi sa određivanjem granica između dve zemlje.\nTakođe, Srbija je, ističe, ponovila podršku suverenitetu Kipru i takođe dala podršku za nastavak dijaloga između Kipra i Turske.\n„Krajnji cilj je jačanje stabilnosti i blagostanja Zapadnog Balkana i Istočog Mediterana”, rekao je Hristodulidis i čestitao Srbiji na impozantnom tempu imunizacije koji našu zemlju stavlja u sam svetski vrh.\nMinistar inostranih poslova Kipra naglasio je da je danas srpskom kolegi potvrdio i snažnu podršku Srbiji i spremnost za svaku moguću pomoć u ostvarivanju strateškog cilja ulaska u EU, kao i kada je u pitanju nepriznavanje KiM.\nMinistar inostranih poslova Grčke Nikos Dendijas je ukazao na perspektivu saradnje Grčke i Srbije u oblasti energetike i bezbednosti, kao i infrastrukture.\nŠef grčke diplomatije ponovio je podršku njegove zemlje Srbiji na evropskom putu i precizirao da je grčki premijer dao nalog da se učini sve da se pomogne našoj zemlji na tom putu.


Štanmajer i Holmand: Podška reformama u BiH\nNemački i britanski šef diplomatije Frank Valter Štajnmajer i Filip Hamond izjavili su danas da je ohrabrujuće što je Predsedništvo BiH saglasno da se krene brže u sprovođenje reformi u BiH i potvrdili spremnost EU da podrži potpisivanje Sporazuma o stabilizaciji i pridruživanju BiH.\nU razgovoru sa britanskim i nemačkim diplomatama, predsedavajući Predsedništva BiH Mladen Ivanić i članovi Predsedništva BiH Dragan Čović i Bakir Izetbegović istakli su značaj današnje posete kojom se potvrđuje dalji interes EU za BiH i podrška u sprovođenju svih reformi definisanih u novom pristupu Evropske unije prema BiH.\nPotvrđeno je da je Predlog zajedničke izjave o prihvatanju zaključaka Saveta za spoljne poslove EU, koji je usaglasilo Predsedništvo BiH, dobra osnova za preduzimanje neophodnih reformi u okviru procesa pristupanja BiH Evropskoj uniji.\nPozdravljen je novi pristup EU sa fokusom na socijalno-ekonomskim reformama, koje su izraz neposredne potrebe naroda i građana u BiH, a koje bi rezultirale snažnijim ekonomskim rastom i zapošljavanjem, jačanjem vladavine prava, borbom protiv kriminala i korupcije, te reformom i jačanjem javne administracije.\nNa današnjem sastanku bilo je reči i o toku konstituisanja vlasti u BiH, jer će program reformi iz novog pristupa EU biti ključni element programa rada novoformiranih vlada na svim nivoima, saopšteno je iz Predsedništva BiH.


Ministarstvo daje bespovratnu pomoć mikro, malim i srednjim preduzećima - Bizlife.rs\n15:30 Beograd, 10/01/2017\nMinistarstvo privrede uputilo je javni poziv mikro, malim i srednjim preduzećima i preduzetnicima, kao i zadrugama za dodelu bespovratne pomoći za širenja poslovanja, investicije u proizvodnju i unapređenje tehnoloških procesa.\nOva podrška pruža se u okviru Programa podsticanja razvoja preduzetništva kroz razvojne projekte koji predstavlja kombinaciju 20 odsto bespovratnih sredstava države i 80 odsto povoljnog kredita Fonda za razvoj.\nZa njegovu realizaciju Ministarstvo privrede je opredelilo 600 miliona dinara bespovratnih sredstava, dok ukupna kreditna sredstva Fonda za razvoj iznose 2,4 milijarde dinara. Sredstva opredeljena ovim programom mogu se koristiti za izgradnju, dogradnju, rekonstrukciju, adaptaciju, sanaciju i kupovinu proizvodnog ili poslovonog prostora, za kupovinu proizvodne opreme, nove ili polovne, ne starije od pet godina, kao i za nabavku softvera i druga nematerijala ulaganja.\nPravo da se prijave za dodelu bespovratnih sredstava i podnesu zahtev za kredit kod Fonda, imaju preduzetnici, mikro, mali i srednji privredni subjekti i zadruge koji su registrovani u Agenciji za privredne registre, a koji dostave finansijske izveštaje za prethodne dve godine od godine u kojoj se podnosi zahtev u kojima nije iskazan neto gubitak i koji ispunjavaju uslove iz programa.\nJavni poziv je otvoren dok se raspoloživa sredstva ne utroše. Na internet stranama Ministarstva: www.privreda.gov.rs i Fonda: www.fondzarazvoj.gov.rs može se preuzeti potrebna dokumentacija u kojoj su bliže definisani svi bitni elementi i pravila za učešće u ovom javnom pozivu.\nIzvor: BIZLife/Nova ekonomija\npreduzetništvo ministarstvo privrede


Vozač kamiona možda na prvi pogled nije među atraktivnijim zanimanjima, kao što su to programeri ili dizajneri, ali jedno je sigurno, ako ispunjavate kvalifikacije za ovo zanimanje, bez posla ćete biti jedino ako ne želite da radite.\nProfesionalni vozači su ne samo deficitarni u Srbiji, već je to zanimanje veoma traženo i u svim razvijenim zemljama. Plata se kreće od 800-1.200 evra, ako radite u međunarodno transportu za srpsku kompaniju, a do 2.000 evra ako radite u nekoj od zemalja EU.\n"Procenjuje se da Srbiji u ovom trenutku nedostaje oko 3.000 profesionalnih vozača teretnih vozila, pri čemu se ovaj broj povećava jer sve više vozača odlazi u inostranstvo (EU) a mnogi odlaze u penziju. Iz tog razloga je transportnom tržištu u Srbiji potrebno bar 1.000 do 1.500 vozača teških teretnih vozila godišnje, kako bi sam transport mogao normalno da funkcioniše", objašnjava Neđo Mandić, predsednika Poslovnog udruženja „Međunarodni transport“.\n"Najviše srpskih vozača odlazi u Sloveniju jer tamo najlakše dolaze do KOD 95, ali sve više vozača odlazi i u Nemačku. Vozači se svuda u svetu plaćaju po pređenom kilometru, a mesečno maksimalno mogu da pređu 15.000 kilometara. Vozači u Srbiji ne mogu da ostvare toliko pređenih kilometara jer mnogo vremena provode na granicama, za razliku od zemalja EU kod kojih granice ne postoje pa samim tim ni nema ovog problema", objašnjava Mandić.\nOne koji ne znaju odakle da počnu, a žele da se bave ovim dobro plaćenim poslobom, obradovaće informacija da udruženje prevoznika, prema Mandićevim rečima, ne samo da plaća obuku svim zainteresovanima, već im i pronalazi posao. Ukoliko znamo da je prosečna plata u Srbiji između 400 i 500 evra, a da kao vozač za srpsku firmu možete da zaradite bar dvostruko više, pitali smo sagovornike – zbog čega je onda tako malo interesovanje mladih za ovaj posao?\n"Razlozi nedostatka vozačkog kadra su brojni: starosna struktura postojećeg vozačkog kadra, nezainteresovanost mladih za zanimanje vozača, zahtevnost i težina posla, povećanje zahteva za transportom, loš imidž delatnosti, drastično smanjenje proizvodnje vozačkog kadra tokom služenja vojnog roka, visoki troškovi polaganja vozačkog ispita, vrlo mali broj žena vozača i dr. Kada je Srbija u pitanju, razlog je i odlazak na rad u druge, ekonomski razvijenije države", kaže Tatjana Ivanović.\n"Međutim, mladi su nezainteresovani zbog lošeg imidža same profesije. Već smo istakli da su radni uslovi mnogo bolji nego što su nekada bili. Činjenica je da vozač u međunarodnom prevozu tereta ima veoma malo vremena za porodicu. Dobra strana za vozača je da je zakonskim normativima propisano koliko vozač može neprekidno da radi, kada pravi pauze, dnevne i nedeljne odmore i slično", dodaje on.\nDobre strane, pored plate i besplatnog školovanja su, i, kako dodaje, „nova moderna vozila opremljena poput omanjeg stana, retki kvarovi, kvalitetni putevi, sigurnost vozača“. Sve je to, kaže, doprinelo da posao vozača više nije tako težak kao što se misli.\n"Ipak, onaj ko nije spreman da provede na putu dvadesetak dana mesečno ne bi trebalo da ulazi u ovaj posao", zaključuje Mandić za Klik do posla.\nPrema dostupnim podacima, u Evropi je broj žena vozača na nivou od jedva 1%. Zbog određenih predrasuda o vozačkoj profesiji i same žene imaju otpor da se bave ovom profesijom. Jedna od najčešćih predrasuda je da su vozači dugo odvojeni od svojih porodica, iako je činjenica da je dugolinijski međunarodni transport samo mali deo transportnog kolača. Manje od 5,5 procenata tereta se prevozi na razdaljine duže od 500 km, a ogromnih 52 procenta putuju manje od 50 km drumovima Evrope (podatak Eurostata za 2014. godinu).\nDruga predrasuda je da žene nemaju fizičke karakteristike da bi opstale u ovoj profesiji, argument koji bi možda do određene granice i bio tačan pre više od 30 godina, kada je rad u transportu bio i fizički stresan i zahtevan za vozače. Danas je stanje potpuno drugačije jer se proizvode privredna vozila kojima ne mora da upravlja ni posebno visoka niti osoba jakih ruku – kaže Tatjana Ivanović.


Prijem u Gradskoj kući za uspešne šabačke karatiste – Podrinske\nPrijem u Gradskoj kući za uspešne šabačke karatiste\nNa Svetskom prvenstvu u Štutgartu KK „Kaišin“ osvojio 16 medalja\nPredsednik Skupštine grada Šapca Nemanja Pajić priredio je prošlog četvrtka u Gradskoj kući prijem za osvajače medalja na Svetskom takmičenju u karateu održanom u Štutgartu. Prijemu su prisustvovali i trener Karate kluba „Soko“ iz Majura, Tomislav Kojić, koji je osvojio tri zlatne medalje, uz srebro u ekipnim borbama i Nenad Đuričić Rus, Šapčanin, član KK „Crvena zvezda“. Tom prilikom, Pajić je istakao da ti uspesi nisu slučajni, budući da Grad Šabac kontinuirano ulaže u sport.\n-Čestitam našim sportistima koji su na najbolji način predstavljali naš grad i zemlju. Poslednjih godina značajno je unapređena sportska infrastruktura, a podršku grada ima više od 180 klubova. Najnovije medalje dokaz su da Šabac nije samo grad rukometa, vaterpola, kajaka, fudbala, već i grad u kom se u svim sportovima postižu svetski uspesi. Šabac razvija i školski sport, što je najbolja baza za kasnije velike sportske uspehe- naveo je predsednik Skupštine grada Šapca.\nKao deo Fudokan reprezentacije Srbije na Svetskom prvenstvu u Štutgartu karatisti kluba „Kaišin“ osvojili su 16 medalja- šest zlatnih i po pet srebrnih i bronzanih. Trener Saša Kovačević naglasio je da je to najveći uspeh kluba od početka rada, te da je ponosan na sve takmičare, koji su se hrabro borili uprkos velikoj konkurenciji.\n-Medalje su rezultat naporonog rada, ali i toga što je trener od nas napravio, pre svega, porodicu, a potom šampione. Mi smo se posvetili ovome, dali smo život za ovo, tako da je uspeh neizbežan- rekla je Milica Omerović, koja je u Šabac donela srebrnu i bronzanu medalju.\nTea Tepić je u klub došla pre samo devet meseci, te je uspeh koji je postignut za nju samim tim mnogo veći. Prvo svetsko takmičenje donelo joj je tri odličja- dva zlata i srebro.\n-Kada samo stanete na postolje i himna svira za vas, dobijete još veću motivaciju za dalje, to je osećaj koji ne može da se opiše. Zahvalna sam treneru koji je doprineo tom uspehu- rekla je ona.\nMilan Grujičić osvojio je srebro u borbama u pojedinačnoj kategoriji i treće mesto ekipno.\n-Sve pohvale za dobru organizaciju, ovo zaista jeste jedno od najjačih takmičenja i sve je na vrhunskom nivou- podvukao je on.\nNenad Đuričić je osvojio četiri bronze i jedno srebro i naglasio je da je zadovoljan uspehom, budući da je iz mlađih kategorija tek prešao u starije.\nNa Svetskom prvenstvu u Štutgartu učestvovalo je 1950 takmičara iz 44 zemlje. Prijemu su prisustvovali i članovi Gradskog veća Dragan Nikolić i Nataša Radovanović.


OFK ''Bihać'' dobio 25 torbi od Fondacije ''Idriz Jakupović''\n0 25 Februara, 2017 06:02\nZahvaljujući ponajviše trenerima, igračima i njihovim roditeljima, Škola fudbala OFK “BIHAĆ“ Bihać u svom dosadašnjem postojanju, učestvovala je na mnogim Internacionalnim turnirima u Hrvatskoj, Sloveniji, Francuskoj i drugim zemljama širom Evrope. Najperspektivniji igrači iz ove nogometne škole završavaju u klubovima, kao što su NK „Jedinstvo“ Bihać, FK „Krajina“ Cazin, NK „Krajišnik“ Velika Kladuša, FK „Olimpic“ i FK „Željezničar“ Sarajevo i drugim nogometnim klubovima USK i BiH, gdje nastavljaju s nadogradnjom znanja i vještina iz nogometne igre. Od igrača koji su ponikli u ovoj školi pomenućemo samo neke, kao što su: Alen Dedić, Adis Džaferović, Emir Mulić, Elvis Kahrimanović, Damir Šahinović, Aldin Dizdarić, Deni Alagić, Aldin Kahrimanović, Irman Hodžić, Benjamin Dizdarić, Emrah Omerdić i drugi mnogobrojni igrači koji nastupaju u raznim klubovima u zemlji i inostranstvu. Značajno je napomenuti da je i Muris Midžić ponikao u ovoj Školi, koji je potpisao profesionalni ugovor sa FK „Željezničar“ Sarajevo, a trenutno nastupa za NK „Goražde“ iz Goražda kao posuđeni igrač. U svom dosadašnjem radu Škola fudbala “Prekounje“ Bihać ostvarila je saradnju sa Školom fudbala „Hammer SpVg“ iz prijateljskog grada Hamm-a SR Njemačka i ta saradnja traje od 1998.godine. Na poziv ove škole i prijatelja iz Hamma, Škola fudbala “Prekounje” Bihać do sada je u gradu Hammu učestvovala ukupno pet puta, ostvarivši značajne rezultate. Saradnja je ostvarena i sa Školom nogometa TSV Sudwest – Schwaben iz Nirnberga SR Njemačka, a iz Slovenije sa NK „Domžale“ i NK “Krka “ Novo Mesto, sa klubovima iz susjedne nam prijateljske Hrvatske, NK “Vinodol” iz Novog Vinodolskog i NK “Vodice” iz Vodica. Na nivou BiH, saradnja je ostvarena sa mnogim Školama i klubovima.\nPolicajac sa saučesnikom ukrao trafo vrijedan 45.000 KM


Sramotnih sat vremena Valensije, golčina Guedeša i pravda iz slobodnjaka (VIDEO)\nIzvor: MozzartSport.com, 05.Jul.2020, 00:05\nGranada zasluženo do boda\nTrenera su promenili – navike nisu. Novog šefa stručnog štaba ima Valensija, još nema pobede za Slepe miševe. Privremeni strateg Voro bio je blizu tri boda u Granadi, hvatanja priključka za mesto u Ligi Evrope, međutim, morao je na kraju da se zadovolji samo bodom – 2:2.\nRuku na srce, tim sa Mestalje više nije ni zaslužio, pošto je sat vremena igrao sramotno, krimilalno. Jeste režirao sjajan preokret, u samo pet minuta sredinom drugog poluvremena od 0:1 stigao do 2:1, mada bi bilo previše da je uzeo ceo plen. Jer, prethodno ništa – doslovce ništa – nije napravio. Dve trećine susreta je potrošio gledajući kako ga rival napada, stvara šanse i samo zahvaljujući...


Preminuo muškarac koji je juče pregažen na Bulevaru Nikole Pašića - Televizija Leskovac\nMuškarac koji je juče zadobio teške telesne povrede u saobraćajnoj nezgodi koja se dogodila u 12 časova i 40 minuta na Bulevaru Nikole Pašića, je preminuo, navodi se u saopštenje za javnost Osnovnog javnog tužilaštva u Leskovcu. Podsetimo, do nezgode je došlo kada je vozač kobija na pešačkom prelazu naleteo na bračni bar, usled čega su oni zadobili višestruke povrede glave i tela.\nŽena je prevezena u Klinički centar Niš i dalje je životno ugrožena.\nObavljen je uviđaj od strane policijskih službenika, a vozač teretnog vozila je i alkotestiran. U saopštenju za javnost Osnovnog javnog tužilaštva navodi se i da je vozaču teretnog motornog vozila određeno zadržavanje do 48 sati radi saslušanja, te da će tužilaštvo preduzeti sve mere i radnje iz svoje nadležnosti radi utvrđivanja svih okolnosti nastanka ove saobraćajne nezgode i obezbeđenja dokaza.\nTags: Osnovno javno tužilaštvo, saobraćajna nesreća\nNove mesne zajednice za stanovnike Gornjeg i Donjeg Trnjana


Dodik postavio uslov Zapadu: Šta je rekao posle sastanka sa zvaničnicima SAD i EU - 29.10.2021, Sputnik Srbija\nDodik postavio uslov Zapadu: Šta je rekao posle sastanka sa zvaničnicima SAD i EU\nRepublika Spska je spremna da podrži svaki dogovor u FBiH u vezi sa Izbornim zakonom, ali zakon koji je nametnuo Valentin Incko mora biti povučen, rekao je... 29.10.2021, Sputnik Srbija\n"Spremni smo da podržimo svaku varijantu koju donesu za Federaciju. Razgovarali smo kako da se reši nametnuti "zakon Incka". To mora da se povuče i to je jedini uslov" rekao je srpski član Predsedništva BiH Milorad Dodik nakon sastanka čija je tema bila Izborni zakon, te strukturiranje Doma naroda, prenosi RTRS.Dodao je da je zamenik pomoćnika državnog sekretara SAD za zapadni Balkan Gabrijel Eskobar rekao par dobrih stvari kao što su da nema Dejtona 2 i da se ne spominje članstvo u NATO."Gospodin Eskobar se meša u unutrašnje stvari ove zemlje. Poziva lidere, daje im naloge, preti. To je postao degutantan način", rekao je Dodik i dodao da BiH nema snage da se brani od mešanja u unutrašnje stvari.O tome kako izgleda plan Zapada za rušenje Dodika u emisiji „Od četvrtka do četvrtka“ govorio je glavni i odgovorni urednik portala „Fakti“ Đuro Bilbija:\n11:28 29.10.2021 (Osveženo: 14:07 29.10.2021)\nRepublika Spska je spremna da podrži svaki dogovor u FBiH u vezi sa Izbornim zakonom, ali zakon koji je nametnuo Valentin Incko mora biti povučen, rekao je Milorad Dodik posle sastanka članova Predsedništva BiH sa predstavnikom SAD za izbornu reformu u BiH Metjuom Palmerom i direktorkom pri Evropskoj službi za spoljne poslove Angelinom Ajhorst.\n"Spremni smo da podržimo svaku varijantu koju donesu za Federaciju. Razgovarali smo kako da se reši nametnuti "zakon Incka". To mora da se povuče i to je jedini uslov" rekao je srpski član Predsedništva BiH Milorad Dodik nakon sastanka čija je tema bila Izborni zakon, te strukturiranje Doma naroda, prenosi RTRS.\nDodao je da je zamenik pomoćnika državnog sekretara SAD za zapadni Balkan Gabrijel Eskobar rekao par dobrih stvari kao što su da nema Dejtona 2 i da se ne spominje članstvo u NATO.\n"Gospodin Eskobar se meša u unutrašnje stvari ove zemlje. Poziva lidere, daje im naloge, preti. To je postao degutantan način", rekao je Dodik i dodao da BiH nema snage da se brani od mešanja u unutrašnje stvari.\nO tome kako izgleda plan Zapada za rušenje Dodika u emisiji „Od četvrtka do četvrtka“ govorio je glavni i odgovorni urednik portala „Fakti“ Đuro Bilbija:


Posao: Pravo Čelinac - Oktobar 2020 - 13 aktuelnih poslova - Jooble\nPravo posao Čelinac\n...timu, dostavite svoju prijavu za posao Kreditni službenik Čelinac putem elektronskog linka: putem opcije “Prijavite se”. Zadržavamo pravo da razgovor i testiranje obavimo samo sa kandidatima koji uđu u uži izbor. Dostavljanjem prijave kandidati daju saglasnost Partner...\nProfesor za nastavni predmet srpski jezik\n...koje je steklo radni staž van škole u trajanju od najmanje godinu dana u struci, ukoliko ispunjava druge uslove propisane zakonom. Pravo učešća na konkursu imaju i lica koja su po propisima važećim do stupanja na snagu ovog zakona ispunjavali uslove u pogledu profila i...\n...prijema, kriterijumima za prijem u radni odnos i način bodovanja kandidata u osnovnoj školi ( Službeni glasnik RS broj: 74/18 i 26/19). Pravo učešća na konkurs imaju i kandidati koji su stekli radni staž van škole u trajanju od najmanje godinu dana u struci, ukoliko...\n...spisak kandidata koji ispunjavaju uslove postaviti na oglasnu tablu škole. Nepotpune i neblagovremene prijave neće se razmatrati. Pravo učešća na konkursu imaju lica koja su stekla radni staž van škole u trajanju od najmanje godinu dana u struci, ukoliko ispunjavaju...\n...vojnog invalida Odbrambeno-otadžbinskog rata Republike Srpske, ukoliko se radi o kandidatu iz kategorije ratnog vojnog invalida; Pravo učešća na konkursu imaju i lica iz člana 104. stav 6) Zakona o osnovnom vaspitanju i obrazovanju (”Službeni glasnik Republike Srpske...\n...vojnog invalida Odbrambeno-otadžbinskog rata Republike Srpske, ukoliko se radi o kandidatu iz kategorije ratnog vojnog invalida; Pravo učešća na konkursu imaju i lica koja su po propisima važećim do stupanja na snagu Zakona o osnovnom vaspitanju i obrazovanju (”Službeni...\n...nastavnika, stručnih saradnika i vaspitača u osnovnoj školi („Službeni glasnik Republike Srpske“ broj(***) ***-****i 76/15). Pravo učešće na konkursu imaju i lica iz člana 104. stav 6. Zakona o osnovnom vaspitanju i obrazovanju („Službeni glasni Republike Srpske“...\n...iskustva - pripravnici, na određeno vrijeme radi izvršenja tačno određenog posla. OPŠTI I POSEBNI USLOVI ZA PRIJEM U RADNI ODNOS II Pravo učešća na konkursu imaju kandidati koji osim opštih uslova utvrđenih Zakonom o radu („Službeni glasnik Republike Srpske“, broj 1/16...\n...navedenu dužnost ne može obavljati dulje od dva mandata. Direktor Odjela za internu reviziju je četvrti član Odbora za reviziju, bez prava glasa. Direktor Odjela za internu reviziju ne zasniva radni odnos u Kompaniji, ali ostvaruje pravo na naknadu u skladu s aktima...


Bivši borci upozoravaju građane Srbije na zlo režimskog diletantizma\nRatnim veteranima u Srbiji dozlogrdilo je da o njihovoj sudbini i budućnosti odlučuju diletanti i amateri. Realna je opasnost da će se Srbija udaviti u blatu koje sve više stvaraju nestručni, a partiji odani kadrovi, neznalice a umišljeni znalci i "stručnjaci" i oni koji su spremni da donose odluke onakve kakve oni misle da treba a ne zasnovane na zakonu. ratni veterani se sa tim neće pomiriti i čvrsto stoje na frontu političke borbe za svrgavanje ove i ovakve vlasti.\nOvih dana, ministar unutrašnjih poslova Nebojša Stefanović govori: "...Danas mi je puno srce. Čini mi se da je ovo jedan od najznačajnijih događaja i jedna od najvažnijih stvari koju jedan ministar može da uradi. Danas su ovde sa nama i deca, supruge i drugi srodnici ljudi koji su za ovu zemlju dali najviše, svoj život. Srbija tu žrtvu mora da poštuje i mora da pamti. Nikada ne smemo da zaboravimo koliko su nas ti ljudi zadužili i moramo brinuti o njihovim porodicama koje su ostavili iza sebe..."\nMoramo pohvaliti ovu akciju i brigu za 128 dece naših saboraca iz ratova posle 1990. godine. Na žalost, ovo je usamljeni slučaj koji samo potvrđuje naše kritike, dosadašnje nebrige i dokaz opravdanosti našeg zahteva da se svoj deci palih boraca izađe u susret i zaposle se u državnoj upravi, javnim preduzećima i lokalnoj samoupravi. Ovim gestom je razgolićen ceo sistem koji zapošljava samo članove partija na vlasti, rođake i kumove funkcionera ali i za poneku ljubavnicu se nađe radno mesto sa velikom platom a na kojem se ništa ne radi. Šteta što ovim primerom nije pošla i Vojska Srbije i Ministarstvo odbrane za decu poginulih boraca i ratnih vojnih invalida pripadnika oružanih snaga. Od 1997. godine naše Udruženje ratnih vojnih invalida Srbije u svim razgovorima sa državnim organima je pokretalo ovu ideju i isticalo ovaj zahtev ali nikada nije naišlo na podršku za tu pre svega humanu ideju. Zbog toga je ovaj potez ministra Nebojše Stefanovića za svaku pohvalu a povoda za kritiku zaista ima na pretek pa će i tekstova sa kritikama biti mnogo više od pohvala ali svakom prema zaslugama.\nSrbija ima veliku nesreću da joj na čelo države i na najodgovornije državne funkcije dolaze ljudi koji nisu svesni svog neznanja i nestručnosti za obavljanje tih odgovornih funkcija. Među brojnim političkim funkcijama za koje sem slepe poslušnosti vođi nije potrebno ništa drugo da rade, postoje i funkcije koje slepi poslušnici ne mogu da obavljaju jer je potrebno stručno znanje i dosta iskustva.\nS obzirom da naš narod ima suženu mogućnost izbora kadrova jer su mu većinu nametnuli strani okupatori po svojoj meri i svojim interesima i taj izbor po principu manjeg zla mora da dovede do nemogućnosti izbora adekvatnih i stručnih ljudi na odgovorne funkcije. Najbolji primeri za ovo su direktor BIA Bratislav Gašić, bivši direktor Železnica Srbije Simonović, inače uhapšen zbog pokušaja i organizovanja ubistva novinara koji je pisao o njegovim zloupotrebama, direktor EPS-a Milorad Grčić čije iskustvo u upravljanju sistemima je upravljanje pečenjarom u Obrenovcu i sijaset drugih koji su svojom nestručnošću i neznanjem upropastili državu Srbiju čiji oporavak će trajati decenijama.\nTakođe se i naši ministri menjaju iz resora u resor što jasno odslikava njihovu nestručnost jer samo oni koji ništa ne znaju ni o jednoj oblasti su spremni da se prihvate svih oblasti i da misle da će dodeljeni im resor voditi uspešno.\nPrimer za taj voluntarizam i igranje sa državom i sudbinom naroda su primeri Zorane Mihajlović nekada ministarka energetike a sad građevine, Aleksandar Antić nekada građevine a sada energetike, Aleksandar Vulin nekada ministar za socijalu a danas odbrane ili Ivica Dačić nekada ministar unutrašnjih poslova a danas ministar spoljnih poslova. Ovi ljudi prihvatanjem svih funkcija koje im ponude jasno nam pokazuju da nisu stručni a ni sposobni ni za jednu funkciju ali ih rado prihvataju. Da situacija bude još gora i opasnija po Srbiju i sve nas je da su im saradnici još veći diletanti i ne mogu ih savetovati ni u jednoj oblasti sem u kriminalu, zloupotrebama i prevarama.\nU strahu smo a trebalo bi da budu i svi dobronamerni građani kojima je Srbija u srcu kako se donose odluke od ključnog značaja za uspeh države i ko ih i na osnovu kojih znanja i saznanja donosi. Valjda je svima jasno da ta nesrećna skupina ne može da donese ni jednu značajnu odluku a da bude zasnovana na činjenicama i predviđanjima. Da li neko od građana Srbije misli da Vučić zna nešto o glavnim tokovima i odnosima na globalnom nivou a on donosi skoro sve odluke. Veruje li neko u znanje i mogućnost percepcije budućih događanja nekog iz Vučićevog okruženja i najbližih saradnika. Svi su oni birani po raznim kriterijumima ali niko po kriterijumu stručnosti i poznavanja svetskih tokova i odnosa među velikim silama.\nS obzirom da nam je izborni sistem tako napravljen da građani sem nosilaca lista ne znaju ko će im krojiti sudbinu i od čijih odluka će zavisiti njihov ali i život njihove dece, događaće nam se i u budućnosti da će po ko zna čijem nalogu na ključne državne funkcije biti birani ljudi koji o tim poslovima nemaju pojma i dalje će se birati po kriterijumima seksualnog opredeljenja, lojalnosti partiji i šefu partije ili po količini novca koji su spremni da izdvoje za funkciju koja im se nudi. Bez obzira na kriterijum, njihov doprinos napretku Srbije i boljem životu će biti ravan nuli, ako imamo sreće a ako se praksa nastavi po starom, oni će nas odvesti u bunar iz kojeg nam nema izlaska.\nImati nadu da će posle nekih novih izbora kriterijum znanja i stručnosti biti dominantan je iluzija. Nadati se da će neke nove vlasti na odgovorne funkcije birati isključivo po kriterijumima znanja i stručnosti je fikcija koja nas sve skupa košta života. Surovo zvuči ali je na žalost istina da mi kao narod više ni nemamo dovoljan broj stručnjaka i sposobnih ljudi, naročito onih koji bi bili spremni da svoju stručnost i znanje uključe u politiku i kroz politiku dovedu do donošenja pravovremenih i ispravnih odluka. Političari su svojim ponašanjem uspeli da tu životno važnu granu društvenih odnosa ogade svakom iole poštenom i stručnom čoveku i svako ko sebe smatra takvim beži od politike glavom bez obzira. Zato se u politici i nakotilo toliko šljama i ljudskog zla jer je svako ko o sebi misli da nešto vredi pobegao iz te kaljuge u kojoj se valjaju oni koji o sebi misle da sve znaju i da svaku funkciju mogu uspešno da obavljaju.\nSistem je sličan i u drugim zemljama ali su u njima izbegnute katastrofalne posledice jer se zna broj ljudi u vrhu vlasti i ministarstva mogu promeniti sa promenom političkih stranaka u vlasti. Zna se do kog nivoa vlasti ostaju stručni ljudi a od kog nivoa preuzimaju političari. Jasno se zna kako se donose ključne odluke i koliki je uticaj stručnjaka koji poznaju te oblasti. Kod nas se na žalost i čistačice i portiri dovode po partijskoj pripadnosti a stručni ljudi isključivo po tom kriterijumu. Najbolji primer imamo u našem ministarstvu za rad, boračka i socijalna pitanja jer se knjiga svela na dva slova. U celom ministarstvu ima samo još nekoliko ljudi koji znaju kako sistem treba da funkcioniše ali njih niko više ne konsultuje i ne sluša jer su im sa svojim znanjem smetnja u njihovom viđenju upravljanja državom i poštovanju zakona.\nSrbija će se nažalost svih nas udaviti u blatu koje sve više stvaraju nestručni a partiji odani kadrovi, neznalice a umišljeni znalci i stručnjaci i oni koji su spremni da donose odluke onakve kakve oni misle da treba a ne zasnovane na zakonu. Da li ste gospodo uzurpatori vlasti svesni da u takvoj državi niko ne želi da živi i da svako gleda da iz ove zemlje zbog vašeg ludila pobegne što dalje? Oni koji nemaju gde da pobegnu ili još u njima vlada duh borbe i nade da se nešto može promeniti na bolje šetaju iz dana u dan u sve masovnijim protestima i na taj način jasno ističući svoje nemirenje sa ovom groznom sudbinom.\nJedini spas za sve nas je formiranje institucija sistema koje će ograničiti samovolju političara jer je samovolja i diktatorstvo u genima svih njih. Samo jasno propisana pravila i čvrsto pridržavanje onoga što se zove instituciosu garancija da se nešto u ovom tamnom vilajetu zvanom Srbija može promeniti na bolje.\nNeophodna su nam tela sastavljena od stručnjaka iz svih oblasti, bezbednosti, spoljnih poslova, energetike, privrede, bankarstva, socijale kao i iz drugih u kojima će se napredovati isključivo na osnovu rezultata i stručnosti do najviših nivoa odlučivanja. Moramo napraviti sistem u kojem političari, makar imali toliku moć kao Aleksandar Vučić neće moći da donose odluke kao što je potpisivanje Briselskog sporazuma za koji smo mi rodoljubi odmah zali da je štetan po Srbiju a danas to vide i Ivica Dačić kao potpisnik i Aleksandar Vučić kao naredbodavac za njegovo potpisivanje.\nMoramo u sve te organe dovesti najobrazovanije sa najširim opsegom znanja i poznavanja svetskih tokova ako može iz reda našeg naroda a ako to nije moguće dovesti profesionalce iz celog sveta koje ćemo platiti i suvim zlatom ako treba jer će cena koju platimo za njih biti mnogostruko manja od cene koju plaćamo zbog odluka donetih od strane naših političara.


Slobodna Hercegovina » Vukanović: Kumovi, šure i zetovi uništili RiTE Gacko, uskoro krivične prijave\nRudnik i termoelektranu Gacko sistematski uništavaju „lokalni moćnici“ uvezni rodbinskim vezama, ugovorima „sklopljenim u četiri oka“, kojima je na nezakonit način iz ovog sistema „ispumpano desetine miliona KM“, tvrdi Nebojša Vukanović, savjetnik kopredsjedavajućeg Predstavničkog doma PS BiH.\nIzvor: Radio Trebinje /R.S.\nOn je danas na pres konferenciji, koju je najavio kao prvu u nizu koja će se baviti zloupotrebama u elektroenergetskim preduzećima u Hercegovini, istakao da posjeduje dokumentaciju koja čvrsto dokazuje nezakonite radnje u ovom i drugim preduzećima sistema, a koje će uskoro biti i predmet krivičnih prijava protiv odgovornih.\nOn je ocijenio da već duži period elektroenergetskim sektorom upravlja na „sicilijanski“ način „organizovana kriminalna grupa, u kojoj svako ima svoj rejon i u njemu radi šta hoće – pljačka fiktivnim ugovorima i zapošljava partijske poslušnike“.\n„Dovoljno je reći da je generalni direktor RiTe Gacko Milenko Milidrag sa svojim kumom, vlasnikom firme ’Termograding’ Žarkom Dragičevićem sklopio prošle godine ugovore vrijedne više od 20 miliona KM – bez ikakvog javnog poziva i tendera! Direktor ’Termogradinga’ Pješčić kum je sa Dragičevićem, a u isto vrijeme u rodbinskim je odnosima šura-zet sa narodnim poslanikom Srđanom Milovićem, koji je, prije nego što je postao direktor rudnika, bio i jedan od direktora ’Termogradinga’, da bi kasnije, kao direktor rudnika, sa svojom bivšom firmom sklopio te milionske ugovore“, pojasnio je Vukanović.\nOn je dodao da su „i Milidrag i Dragičević ranije optuživani za teška krivična djela i zloupotrebe više desetina miliona KM u elektroenergetskom sistemu“, ali da taj slučaj nikada nije dobio sudski epilog, jer su, kako tvrdi, akteri procesa sklonjeni premiještanjem na nove dužnosti a svjedoci pod pritiskom odustajali.\n„Nije ovdje pitanje da li će građani reći ne poskupljenu struje, već je u pitanju njihovo ne moćnicima koji sistematski uništavaju ono što je naše nadragocjenije blago, a to je elektroenergetski sektor“, rekao je Vukanović.\nOn tvrdi da RiTE Gacko nije obustavila rad zbog redovnog remonta, kako je to javno predstavljeno, već zbog kvara i nedostatka uglja, što će, kako ocjenjuje, uzrokovati da se prošlogodišnji gubitak od 25 miliona KM u narednih mjesec dana uveća za dodatnih 10 do 15 miliona KM.\n„RiTE Gacko je u posljednje vrijeme zaposlila više od 200 radnika, angažovali su privatne firme kao izvođače radova ugovorima koji su sklopljeni ’u četiri oka’, a da su opet došli u problem nedostatak uglja za redovan rad. Ako se svake godine ovako bude gomilao dug – vrlo brzo će doći u pitanje i opstanak tog sistema, a znamo da cijelo Gacko, direktno ili na posredan način, živi od termoelektrane“, zaključio je Vukanović.


Da li podsticajna sredstva iz državne kase mogu da podmire potrebe srpskog agrara? – PoljoMagazin\nOdgovor na to pitanje sigurno najviše interesuje korisnike tih sredstava, odnosno poljoprivredne proizvođače. U Ministarstvu poljoprivrede, šumarstva i vodoprivrede potvrdili su da je budžetom za 2019. godinu za te namene predviđeno gotovo 52 milijarde dinara, preciznije 51,7 milijardi. U tom vladinom telu, koje sprovodi i koordinira odluke države o agrarnoj politici, naglašavaju da je budžet uvećan za sedam milijardi dinara. Prema planiranoj dinamici isplate subvencija i podsticaja, stočari će moći da računaju na 15.000, umesto dosadašnjih 10.000, dinara po tovnom grlu (junad), dok su ratarima i naredne godine na raspolaganju subvencije u visini od 4.000 dinara po hektaru. Drastičan skok sa pola milijarde na osam milijardi dinara načinjen je kod stavke navodnjavanje i protivgradna zaštita. Vodilo se računa i o skladištarima i prerađivačima, kojima će država vratiti 50 odsto uloženog u skladišta i preradu.\n– Dobro je što je budžet za poljoprivredu nominalno povećan sa 31 na 41 milijardu dinara direktnih davanja, ali je loša vest što je to povećanje posledica neizmirenih obaveza iz 2017. i 2018. godine. Smatram da se nastavlja budžetska eutanazija poljoprivrede, sela i zadrugarstva, a kao argument za tu konstataciju navešću podatak da je agrarni budžet za 2019. za 11,41 milijardu dinara manji od planiranog i zakonom propisanog minimuma od pet odsto ukupnih poreskih prihoda. Smanjene su i subvencije za zadrugarstvo. Dok rijaliti program Zadruga na Pinku za šest meseci ima na raspolaganju 10 miliona evra, dotle prave zadruge u 4.594 srpskih sela mogu da računaju na samo 625 miliona dinara. Dalje, ništa ne nagoveštava da će u 2019. Srbija prestati da bude jedina država u svetu u kojoj stoka, voćnjaci i povrtnjaci plaćaju TV pretplatu, niti išta ukazuje na to da će se Srbija pomeriti sa poslednjeg mesta u Evropi po visini subvencija za biljnu proizvodnju – objašnjava profesor Miladin Ševarlić, narodni poslanik.\nPrema proceni našeg sagovornika poljoprivrednici su zakinuti za iznos subvencija i podsticaja u vrednosti prodatog Poljoprivrednog kombinata Beograd, odnosno za 105 miliona evra. A taj iznos novca država je, tvrdi Ševarlić, mogla da dobije davanjem u zakup zemljišta po ceni od 400 evra za hektar, pri čemu bi zemljište i dalje ostalo u državnom vlasništvu.\nAgroanalitičar Milan Prostran ukazuje na činjenicu da poljoprivreda u Srbiji još uvek zarađuje više nego što se u nju ulaže i dodaje da se sve to odslikava kroz agrarni budžet. I on se slaže s konstatacijom da uprkos uvećanju od sedam milijardi dinara još uvek nije dostignut zakonski minimum od najmanje pet odsto ukupnih prihoda – sada je na nivou od oko 4,1 odsto.\n– Obeshrabruje podatak da direktna davanja za ratarsku proizvodnju nisu uvećana. Preciznije rečeno, sa nekadašnjih 14.000 dinara subvencija po hektaru pali smo na 4.000. S druge strane, dobro je što su podsticaji za tov junadi skočili sa 10.000 na 15.000 dinara jer će to biti vetar u leđa razvoju stočarstva. Sem toga, u agrarnom budžetu se, kao „otvorena stavka“, nalaze i projektovana sredstva iz fondova EU, mada sam ja više za to da se oslonimo na sopstveni potencijal. Ipak, najvažnije od svega je da sva potraživanja na vreme budu servisirana. Prioritet u isplati treba da imaju biljna i stočarska proizvodnja koja ostvaruje mali obrt kapitala. Podsetiću da se 70 odsto ukupnih ulaganja u biljnoj proizvodnji realizuje u proleće – kaže Prostran.\nIako se na spisku subvencija nalaze desetine različitih stavki, ne računajući bespovratna sredstva koje proizvođači dobijaju i od pokrajinskog sekretarijata za poljoprivredu, ipak, i ratari i stručnjaci slažu se da sa subvencijama od 4.000 dinara po hektaru – za biljnu i 6.000 dinara – za organsku proizvodnju, teško mogu da opstanu. Poređenja radi, poljoprivrednicima u EU na raspolaganju su znatno veća podsticajna sredstva. Ako je za utehu, od 2018. godine srpski poljoprivrednici mogu da računaju i na podršku Evropske unije, s obzirom na to da su im na raspolaganju sredstva iz IPARD fondova. Reč je o 400 miliona evra bespovratne pomoć EU, pri čemu će u pravoj tranši stići 175 miliona. To praktično znači da se sada, posle osam godina priče o IPARD fondovima, može govoriti o prvim konkretnim ugovorima.\nAgrarni budžet za 2019.\n51,7 milijardi dinara ukupno\n41 milijarda dinara direktnih davanja\n15.000 dinara subvencija po grlu (tov junadi)\n4.000 dinara po hektaru – za biljnu proizvodnju\n6.000 dinara – za organsku proizvodnju,\n8 milijardi dinara za navodnjavanje i protivgradnu zaštitu\n– Subvencije od 4.000 dinara, odnosno 33,5 evra, po hektaru su 10 do čak 30 puta manje nego u Evropskoj uniji. Posebno su ugroženi poljoprivrednici koji se bave organskom proizvodnjom, s obzirom na to da mogu da računaju na 6.000 dinara (50 evra) subvencija po hektaru godišnje, čime ne mogu da podmire ni troškovi sertifikacije zemljišta. Osim toga, Srbija je jedina država koja nema regres, ili povraćaj akcize za najskuplje gorivo. I kao šlag na tortu pomenuću provereni podatak, konsultovao sam stručnjaka FAO, da ne postoji ni jedna država u svetu, u kojoj su izmenama Zakona o podsticajima u poljoprivredi i ruralnom razvoju iz 2015. i plate zaposlenih u Ministarstvu poljoprivrede uključene u agrarni budžet – tvrdi profesor i narodni poslanik Miladin Ševarlić.\nAgraru potrebno milijardu evra\n– Agrarni budžet bi trebalo da bude u korelaciji sa učešćem poljoprivrede u prihodima budžeta i bruto domaćem proizvodu koje, sudeći prema metodologiji od pre petnaestak godina sada iznosi 10 odsto, a bilo je 20 odsto. Mislim da bi se mnogo toga u poljoprivredi promenilo nabolje kada bi agrarni budžet dostigao iznos od milijardu evra. To bi omogućilo realizaciju preko potrebnih investicija, usmerenih u prerađivačke kapacitete, naročito u oblasti prerade voće. S tim problemom su se proizvođači voća suočili i ove godine jer nisu znali šta će s viškovima. Moramo, dakle, da ulažemo u prerađivačku industriju, utoliko pre što izvoz svežeg voća ne donosi veliku zaradu što bi se moglo očekivati od plasmana džemova i smrznutih proizvoda na inostrano tržište, naročito rusko. Nekada smo imali uspešna prerađivačka preduzeća, poput Srbijanke, Budimke, Šapčanke… koja su u međuvremenu ugašena ali bi trebalo podstaći nove proizvođače i prerađivače da uđu u taj posao – smatra agroanalitičar Milan Prostran.\nFoto: Pexels (Matthias Zomer)


Advokat okupio "Orlove" - "Plasman na EP je naša obaveza!" - Sportske.net\nAdvokat okupio "Orlove" - "Plasman na EP je naša obaveza!"\nReprezentativci Srbije Dušan Basta i Dušan Tadić ocenili su na okupljanju nacionalnog tima da "Orlovi" moraju da se plasiraju na EP i da je iskustvo Dika Advokata jako bitno za ostvarenje tog cilja.\nFudbalski reprezentativac Srbije Dušan Basta rekao je danas da je obaveza ekipe da se plasira na Evropsko prvenstvo u Francuskoj 2016. godine i da je važno da dobro počne kvalifikacije.\n"Odlazak na Evropsko prvenstvo nam je obaveza i to svima treba da bude jasno. Znam da neće biti lako, poštujemo svakog protivnika, ali daćemo sve od sebe da se plasiramo. Vrlo je važno da dobro počnemo kvalifikacije", rekao je Basta u Staroj Pazovi.\nReprezentativci Srbije okupili su se danas u SC FSS u Staroj Pazovi povodom prijateljske utakmice sa Francuskom, koja će se igrati 7. septembra od 20.45 na stadionu Partizana. U toj utakmici debitovaće novi selektor Srbije, Holanđanin Dik Advokat.\n"Bolje je što ćemo početi prijateljskom utakmicom jer ćemo to iskoristiti da se što bolje upoznamo sa novim selektorom. Ekipa je ostala ista, nije bilo mnogo promena i susret sa Francuskom će biti dobra provera pred početak kvalifikacija", rekao je defanzivac Lacija.\n"Imamo dobru bazu, mnogo smo napredovali za dve godine i sve će biti mnogo lakše nego do sada. čuao sam sve najbolje o Advokatu. U Holandiji ga izuzetno cene i uvažavaju. Holandski treneri drže dobru disciplinu i gaje ofanzivni fudbal koji donosi i lepu igru i dobar rezultat", rekao je Tadić.\nReprezentacija Srbije će u kvalifikacijama za Evropsko prvenstvo 2016. godine igrati u Grupi "I" sa Portugalom, Danskom, Jermenijom i Albanijom.


Dragana Tomašević je zlato osvojila bacivši disk 57 metara i 60 centimetara.\nKako je saopštio Atletski savez Srbije, tačan rezultat muške štafete biće poznat tek u nedelju.\nRanije u subotu, Emir Bekrić osvojio je zlatnu medalju u trci na 400 metara s preponama s rezultatom 50,8 sekundi. U skoku uvis Miloš Todosijevic zauzeo je četvrto mesto sa preskočenih dva metra i 10 centimetra.\nŽenska štafeta četiri puta 100 metara u ukupnom plasmanu zauzela je\npeto mesto rezultatom 47,44 sekundi.\nMuamer Hasanović je trku na 1.500 metra zavrsio je na 14. mestu sa vremenom četiri minuta, 14 sekundi i 27 stotinki. U skoku u dalj Strahinja Jovančević je bio šesti u sa (7,52 metara), dok je Lazar Anić zauzeo deveto mesto (7,13).\nJelena Grujić bila je šesta u trci na 400 metara s preponama rezultatom 61,41 sekundi. U trci na 100 metara u muškoj konkurenciji Nemanja Božić bio je 14. (10,87 sekundi), Goran Podunavac je trku završio na 15. mestu\n(10,97), dok je u ženskoj konkurenciji Katarina Sirmić zauzela peto\nmesto sa vremenom 11,93 sekundi.\nU bacanju koplja Jelena Vukičević je zauzela peto mesto sa 40.37 metara.\nTamara Marković je bila četvrta u trci na 400 metara rezultatom\n53,87 sekundi, dok je Ivan Marković trku završio na 15. mestu sa\nU bacanju kugle Željko Milovanović bio je deveti sa rezultatom 17,53\nmetara. Takmičenje na Balkanijadi se nastavlja u nedelju.


Košarac: Bosić onemogućio Krešića da govori o migrantskoj krizi\nBurno u Predstavničkom domu\nŠef Kluba SNSD-a Staša Košarac upozorio je da je predsjedavajući Predstavničkog doma parlamenta BiH Mladen Bosić (SDS) načinom vođenja današnje sjednice onemogućio obraćanje zamjenika ministra bezbjednosti Mije Krešića o informaciji o sprovođenju Plana hitnih mjera i realizovanju aktivnosti u vezi sa migrantskom krizom.\n"To je nedopustivo. U sali nije prisutan ministar bezbjednosti BiH Dragan Mektić (SDS) i jedino logično je bilo da se poslanicima Predstavničkog doma Parlamentarne skupštine BiH obrati njegov zamjenik Krešić", rekao je Košarac.\nOn je istakao da je očigledna Bosićeva namjera da zaštiti svog partijskog kolegu od objektivnog obraćanja zamjenika ministra bezbjednosti Krešića, koji ima šta da kaže o problemu migracija.\nKošarac je kao netačnu odbacio tvrdnju šefa Kluba poslanika SDS-a Aleksandre Pandurević da se tok današnje sjednice opstruište da bi bilo spriječeno glasanje o izmjenama i dopunama Zakona o akcizama, jer je, kako je istakao, SNSD spreman da razgovara o svim važnim pitanjima.\nPredsjedavajući Predstavničkog doma Bosić okončao je raspravu o informaciji o sprovođenju Plana hitnih mjera i realizovanju aktivnosti u vezi sa migrantskom krizom i prešao na narednu tačku dnevnog reda.\nPredstavnički dom parlamenta BiH Staša Košarac Mladen Bosić